Ena Yaga Vakacava Vei Keda na iVakavuvuli Vakaivolatabu? | iTukutuku Vinaka\n1. Na cava e gadrevi kina meda dusimaki na kawatamata?\nE rawa ni vukei keda vakacava na ivakavuvuli vakaivolatabu meda dau qaqarauni?—SAME 36:9.\nE vuku cake vei keda na Dauveibuli. E kauaitaki keda ni Tama dauloloma. E sega tale ga ni nona inaki meda lewai keda ga. (Jeremaia 10:23) Me vaka ga na kena gadrevi me rau dusimaka e dua na gone lailai na nona itubutubu, e gadrevi tale ga me dusimaki keda kece na Kalou. (Aisea 48:17, 18) Na ivakavuvuli ena iVolatabu e veidusimaki, e isolisoli ni Kalou.—Wilika 2 Timoci 3:16.\nE vakavulici keda na lawa i Jiova kei na nona ivakavuvuli ena ka meda cakava me vinaka kina noda bula nikua kei na sala meda vakalougatataki tawamudu kina ena veigauna se bera mai. Ni buli keda na Kalou, e dodonu ga meda talairawarawa ina nona veidusimaki.—Wilika Same 19:7, 11; Vakatakila 4:11.\n2. Na cava na ivakavuvuli vakaivolatabu?\nNa yavu ni ivakavuvuli ena iVolatabu e tukuna na ka e vinakata na Kalou meda cakava ena levu na ituvaki. Ia na lawa e tiko ga na vanua e vakayagataki kina. (Vakarua 22:8) E gadrevi meda vakayagataka na noda vakasama meda rawa ni kila na sala e veidusimaki kina na ivakavuvuli ena ka meda cakava. (Vosa Vakaibalebale 2:10-12) Kena ivakaraitaki, e kaya na iVolatabu ni isolisoli ni Kalou na bula. Na ivakavuvuli qori e rawa ni dusimaki keda ena noda vanua ni cakacaka, e vale, se da gole ina dua tale na vanua. Ena vukei keda meda dau qaqarauni.—Wilika Cakacaka 17:28.\n3. Na cava e rua na ivakavuvuli bibi meda muria?\nA tukuna o Jisu e rua na ivakavuvuli e bibi sara ga meda muria. Kena imatai e vakavotuya na inaki ni noda bula na kawatamata, oya meda kila na Kalou, da lomani koya qai qaravi koya ena yalodina. Meda vakasamataka tiko na imatai ni ivakavuvuli qori ena noda vakatulewa kece. (Vosa Vakaibalebale 3:6) O ira na muria na ivakavuvuli qori era na veitokani kei na Kalou, era na bula tawamudu ra qai vakila na marau dina.—Wilika Maciu 22:36-38.\nNa ikarua ni ivakavuvuli e vauca na noda veimaliwai vinaka kei ira tale na so. (1 Korinica 13:4-7) Na noda muria na ivakavuvuli qori e okati kina na noda vakatotomuria na ka e dau cakava na Kalou vei ira eso tale.—Wilika Maciu 7:12; 22:39, 40.\n4. E yaga vakacava vei keda na ivakavuvuli vakaivolatabu?\nNa ivakavuvuli vakaivolatabu e vukei ira na lewenivuvale ena sala me vakaduavatataki ira kina na loloma. (Kolosa 3:12-14) E taqomaka tale ga na vuvale na Vosa ni Kalou ni veidusimaki ena dua na ivakavuvuli bibi, oya me dei na vakawati.—Wilika Vakatekivu 2:24.\nEna sega ni leqa na veika vakayago eda vinakata, ena taqomaki tale ga na lomada nida muria na ivakavuvuli vakaivolatabu. Kena ivakaraitaki, o ira na boso ni cakacaka era dau taleitaki ira na tamata cakacaka era muria na ivakavuvuli vakaivolatabu me baleta na daudina kei na gugumatua. (Vosa Vakaibalebale 10:4, 26; Iperiu 13:18) E vakavulici keda tale ga na Vosa ni Kalou meda lomavakacegu ena ka e gadrevi dina ena noda bula, me bibi cake mai na veika vakayago na noda veitokani kei na Kalou.—Wilika Maciu 6:24, 25, 33; 1 Timoci 6:8-10.\nE taqomaka tale ga na noda bula na noda muria na ivakavuvuli vakaivolatabu. (Vosa Vakaibalebale 14:30; 22:24, 25) Kena ivakaraitaki, noda muria na lawa ni Kalou meda kua ni mateni ena taqomaki keda mai na mate e rawa ni veivakaleqai kei na vakacalaka. (Vosa Vakaibalebale 23:20) E vakadonuya o Jiova meda gunu alakaolo, ia me vakalailai ga. (Same 104:15; 1 Korinica 6:10) E yaga tale ga vei keda na ivakavuvuli vakalou ni vakavulici keda meda qarauna na noda itovo kei na veika eda vakasamataka. (Same 119:97-100) Ia era sega ni doka wale ga na lotu vaKarisito dina na ivakatagedegede ni Kalou baleta ena yaga vei ira. Era cakava qori me rokovi kina o Jiova.—Wilika Maciu 5:14-16.\niMeli iMeli Ena Yaga Vakacava Vei Keda na iVakavuvuli Vakaivolatabu?


iMatai ni Tui Isireli e Kau Vakavesu i Papiloni | iTalanoa Vakaivolatabu\niMatai ni Tui Isireli e Kau Vakavesu i Papiloni\nE imatai ni tui e Isireli o Saula. Ia a sega ni taleitaki koya o Jiova qai digi Tevita me sosomitaki koya. Eda na raica e levu na ka baleti Tevita. Ni se gone, a vala kei na tuwawa o Kolaiaci. Emuri, a dro mai vua na tui dauvuvu o Saula. A tarovi koya tale ga na marama totoka o Apikali me kua ni cakava e dua na ka lialia.\nTarava, eda na vulica e levu na ka e baleti Solomoni na luve i Tevita. E sosomitaki Tevita me Tui Isireli. Na imatai ni tolu na tui e Isireli eratou dui veiliutaki me 40 na yabaki. Ni mate o Solomoni, sa wasei tale ga o Isireli me rua na matanitu. E dua na matanitu ina ceva, e dua tale ina vualiku.\nNa matanitu yavusa e 10 mai na vualiku e duri tu me 257 na yabaki ni bera ni qai vakarusai koya o Asiria. Ni oti tale e 133 na yabaki, a vakarusai tale ga na matanitu yavusa e 2 mai na ceva. Era mani kau kina vakavesu na Isireli i Papiloni. Na iWasewase VA e kovuta tiko e 510 taucoko na yabaki, e levu sara na ka a yaco kina.\nSaula—iMatai ni Tui Isireli\nA digi koya na Kalou e muri qai sega tale ni vakadonui, eda rawa ni vulica vei Saula e dua na lesoni bibi.\nNa cava e raica vei Tevita na Kalou e sega ni raica na parofita o Samuela?\nE sega ni vakayagataka ga o Tevita na nona irabo ni vala kei Kolaici, ia e vala ni vakayagataka e dua na iyaragi e kaukaua cake.\nA taleitaki Tevita o Saula, yaco na gauna me vuvutaki koya. Na vuna?\nE vakatokai watina o Apikali ni rui yalowai, ia e vakabulai koya kina ena dua na gauna lekaleka.\nE vakaraitaka o Tevita ena ka e cakava kei na ka e sega ni via cakava ni ganiti koya me tui e Isireli.\nVakavuna o Tevita na nona rarawa kei ratou na nona vuvale ena dua na gauna dede ena vuku ni dua wale ga na cala e cakava.\nVakacava ena musuka rua dina na gone?\nE turaga vuku o Solomoni, ia a qai vakamuai me cakava na ka vakalialia qai sega ni dodonu.\nNa gauna ga e veiliutaki kina o Jerepoami, e liutaki ira sara na lewenivanua mera beca na lawa ni Kalou.\nEna dau saga me rawata na ka e vinakata.\nNa cava mera gole kina ena ivalu na sotia nira liu tiko na matasere era sega ni vakaiyaragi?\nVakacava ena bula tale o koya sa mate? Sa yaco oti!\nA yaloqaqa me vosa, qai yaco kina na cakamana.\nE vulica o Jona ni dodonu me cakava na ka e tukuna o Jiova.\nA lailai na imatai ni parataisi; o koya qo ena robota na vuravura.\nE vakamatea e 185, 000 na sotia ni Asiria e dua na agilosi ena dua ga na bogi.\nNi se itabagone o Josaia e cakava e dua na ka ena doudou.\nA nanuma o Jeremaia ni sega ni rawa ni parofita ni sa rui gone, ia e kila na Kalou ni rawa ni cakava na itavi qori.\nEratou yawaka na nodratou vuvale na va na cauravou qo, ia eratou yaloqaqa ga.\nNa cava e vakatara kina na Kalou me vakarusai Jerusalemi o ira na kai Papiloni?\niMeli iMeli iMatai ni Tui Isireli e Kau Vakavesu i Papiloni\niWasewase 4—iMatai ni Tui Isireli e Kau Vakavesu i Papiloni


deVere na ilawalawa launches cryptocurrency vucesa na app - Blockchain News\ndeVere na ilawalawa launches cryptocurrency vucesa na app\nNigel Green, Vakailesilesi LIU ni deVere ilawalawa, e dua na vuravura levu duadua tu vakataki ira ga vakailavo ni veiqaravi ni organisations, tukuna ni ko ni na gadrevi vakalevu ni cryptocurrencies ena "rocket lomalagi" ena kena e tarava 12 vula, Bitcoin e rawa ni rawata mai na 50 me 60 na pasede, e kaya o koya nikua, me vaka na nona kabani qai launches deVere Crypto, e dua na app ivuvu ni cryptocurrency.\nSa vakarautaki tu me baleta na Apple kei na talevoni ni Android, e vakatara vei ira era vakayagataka me ra mamaroroi, vakauta ka veisautaka na Bitcoin. Ena qai vakuri na cryptocurrencies vakalevu cake ena na macawa lako mai me vaka na deVere Tabacakacaka ni vakadidike ni Crypto, cici mai vei ira eso ni vuravura veiliutaki blockchain kenadau, analyses na nodra yavunibula salavata na.\n"Gadrevi me baleta na cryptocurrencies sa vakarautaka ki na rocket ni lomalagi ena 2018 ni sa tekivu mera kila me baleti ira ka vakayagataka kina na tamata, Ia me vaka na tubu ni matanitu kei na bisinisi, ka na balavu cake, ni o vakaraitaka vakacava e matua cake kina na makete ka na yaco na matau ni bau-tale."\n"Me vaka na mataqali veivoli kecega, e bulia tiko na oqo na volatility namaki, ka na tomana tiko me cakava, bibi volia na madigi."\nA mai tini na deVere CEO: "deVere e vakarautaki me ra sota kei na tubu na Crypto gadreva ka vinakata me da maroroi ka vakauta vakalivaliva na KNK ena dua na yabaki livaliva. Eda na namaka 50,000 ena yabaki oqo na lavelavetaki.\nSa oti na duru:E na Litecoin\nTarava na duru:A tauyavutaka e dua na supercomputer e liu na dauveivakatorocaketaki ni Blockstream ena blockchain


Filipai 2 | iVolatabu ena Internet | Vakadewa ni Vuravura Vou\nVei Ira mai Filipai 2:1-30\nYalomalumalumu vaKarisito (1-4)\nYalomalumalumu o Karisito qai vakacerecerei (5-11)\nSasagataka tiko ga na nomuni bula (12-18)\nRarama tiko me vaka na cina (15)\nTalai Timoci kei Epafirotaito (19-30)\n2 Ni oni veivakayaloqaqataki ena vuku i Karisito, ni oni veivakacegui ena loloma, ni oni veimaliwai vakayalo, ni oni veikauaitaki qai yalovinaka, 2 ni vakamarautaki au sara ena nomuni duavata ena vakasama, ena loloma, ena nomuni lomavata, me tautauvata tale ga na nomuni nanuma.+ 3 Moni kua ni cakava e dua na ka ena veileti+ se yalo ni nanumi koya ga,+ ia moni yalomalumalumu ena nomuni okati ira na kena vo mera uasivi kemuni,+ 4 ni oni sega ni kauaitaka ga na ka e baleti kemuni,+ ni kauaitaka tale ga na ka e baleti ira tale eso.+ 5 Me tiko vei kemuni na ivakarau ni rai vata ga a tiko vei Karisito Jisu,+ 6 e dina ni vaka na Kalou,+ e sega ga ni via koco itutu, oya me tautauvata kei na Kalou.+ 7 Sega, e vakadravudravuataki koya, e okati koya me vaka na bobula+ ni mai bula vakatamata.+ 8 Ni mai bula tale ga vakatamata, e vakamalumalumutaki koya qai talairawarawa me yacova sara na mate,+ io, me mate ena kaunirarawa.*+ 9 Ena vuku ni tikina qo, e vakacerecerei koya kina na Kalou ena dua na itutu cecere+ qai solia vakayalololoma vua na yaca e uasivia na vo tale ni yaca,+ 10 mera tekiduru ena yaca i Jisu—o ira kece mai lomalagi, o ira e vuravura, kei ira e lomaniqele+— 11 mera vakatakila na yame kece ga ni Turaga o Jisu Karisito,+ me vakalagilagi kina na Kalou na Tamada. 12 O koya gona kemuni na wekaqu lomani, me vaka e dau nomuni ivakarau moni talairawarawa, sega wale ga ena noqu tiko vata kei kemuni, vakabibi niu yali, ni sasagataka tiko ga na nomuni bula ena rere kei na sautaninini. 13 Na Kalou sara ga e cakacaka tiko vei kemuni me salavata kei na ka e vinakata, moni kua kina ni vinakata wale ga, moni cakava sara ga. 14 Ena gauna kece, na ka oni cakava me kua ni caka ena vosakudrukudru+ kei na veiba,+ 15 moni kua kina ni beitaki ena dua na ka, moni tawacala, moni luve ni Kalou+ savasava ena kedra maliwa na itabatamata takelo qai talaidredre.+ Ena vuravura qo oni na rarama tiko yani me vaka na cina,+ 16 oni na taura matua tiko na vosa ni bula.+ Qori na vu ni noqu marau ena siga i Karisito niu kila ni sega ni tawayaga na noqu cici se na noqu cakacaka vagumatua. 17 Keu sova mada ga me vaka na isoro livi+ ena dela ni isoro+ kei na veiqaravi tabu* e uqeti kemuni kina nomuni vakabauta, au na reki au na marau vata kei kemuni kece. 18 Qori tale ga na ka moni rekitaka, moni marautaka vata kei au. 19 Au vakanuinui tiko vua na Turaga o Jisu, meu talai Timoci+ yani vei kemuni ena dua na gauna lekaleka qo, meu rawa ni marau ena noqu rogoca na kemuni itukutuku. 20 Niu sega tale ni kila e dua ena qarava vinaka na ka e baleti kemuni me vakataki koya. 21 Ni o ira na kena vo era qara ga na ka e baleti ira, era sega ni qara na ka e baleti Jisu Karisito. 22 Ia oni kila ni a vakadinadinataka o koya ni tamata nuitaki ni a vaka na luvequ+ ena nona tokoni au ena vakatetei ni itukutuku vinaka. 23 O koya sara ga qo au via tala yani vei kemuni niu dikeva oti na veika e baleti au. 24 Au vakanuinui tale tu ga vua na Turaga ni sega ni dede, au na sikovi kemuni tale ga yani.+ 25 Ia au raica ni vinaka meu se talai Epafirotaito mada yani vei kemuni, na taciqu, na noqu itokani vakacakacaka, e noqu itokani sotia tale ga, o koya oni tala mai me qaravi au,+ 26 ni via raici kemuni kece, e yalolailai tale ga me vaka oni rogoca ni a tauvimate. 27 Io a tauvimate dina o koya, voleka sara ni mate. Ia e lomani koya na Kalou, e sega ni lomani koya ga, e lomani au tale ga meu kua kina ni rarawa tale vakasivia. 28 O koya gona, au sa talai koya yani vakatotolo moni marau kina ena nomuni raici koya, meu kua ni rarawa vakalevu kina o yau. 29 Ni ciqomi koya gona ena marau me vaka ga na nomuni dau ciqomi ira na imuri ni Turaga, ni vakamareqeti ira tale ga na tagane era vakataki koya,+ 30 ni a voleka sara ni mate ena vuku ni cakacaka ni Karisito ena nona solibula me mai qaravi au me sosomitaki kemuni ni oni sega ni tiko rawa eke.+\n^ Se “na veiqaravi raraba.”


1 Raica, a sa yaco ni sa vosataka oti na veivosa oqo ko Nifai, eratou sa cici ki na idabedabe ni veilewai e so na tamata; io, eratou a lewe lima na cici yani, a ratou sa veivosaki ni ratou sa lako tiko ka vaka:\n2 Raica, oqo edatou na qai kila vakaidina sara kina se sa parofita dina na tamata oqo ka sa vakaroti koya na Kalou me parofisaitaka vei keda na ka veivakurabuitaki oqo. Raica edatou sega ni vakabauta ni vakakina; io, edatou sega ni vakabauta ni sa parofita ko koya; ia kevaka sa dina na nona vosa ni sa mate na turaganilewa levu, edatou na qai vakabauta ni sa dina na veivosa tale e so e a tukuna.\n3 Ka sa yaco ni ra sa cici kusarawa yani ki na idabedabe ni veilewai ka raica ni sa davo no na turaganilewa levu ka sa adavoca koto na nona dra.\n4 Ia ni ra sa raica oqo, e ra sa kurabui vakalevu sara ka ra sa bale sobu kina ki na qele; ni ra a sega ni vakabauta na veivosa ka a vosataka ko Nifai me baleta na turaganilewa levu.\n5 Ia oqo, ni ratou sa raica e ratou sa qai vakabauta, sa qai lutuki ira na rere de na qai yacovi ira vakaidina na veivakarusai sa tukuna ko Nifai; o koya era sa sautaninini kina ka bale sobu ki na qele.\n6 Ia oqo, ni se qai labati oti ga na turaganilewa levu—ka a suaki koya na tacina ni a vakaisulu tu me kakua ni kilai kina, e a dro yani, era sa qai cici yani na nona tamata ka tukuna vei ira na tamata, ni ra kailavaka tiko na itukutuku ni laba ena kedra maliwa;\n7 Ka raica era sa soqoni vata yani na tamata ki na idabedabe ni veilewai—ka raica, era sa kurabui ni ra sa bale koto kina na lewe lima ko ya.\n8 Ka raica, era sega ni kila ko ira na tamata oqo ni ra a soqoni na lewevuqa mai na awere i Nifai; o koya era sa kaya kina: Sai ira ga oqo era a vakamatea na turaganilewa levu ka sa yaviti ira na Kalou me ra kakua ni dro bula mai vei keda.\n9 Ka sa yaco ni ra sa vesuki ira ka biuti ira ki na vale ni veivesu. A sa tukuni yani ni sa labati na turaganilewa levu, ka ra sa tauri ka biu ki vale ni veivesu ko ira na daulaba.\n10 Ka sa yaco ni ena mataka ka tarava era sa soqoni yani na tamata me ra vakaloloku ka alolo ena veibulu vua na turaganilewa levu ka a vakamatei.\n11 Era sa soqoni tale ga yani kina ko ira na turaganilewa ka ra tiko ena were i Nifai ka ra a rogoca na nona vosa.\n12 Ka sa yaco ni ra sa taroga vei ira na tamata ka kaya: Evei ko ira na lewe lima ka ra a talai me ra mai raica se sa mate na turaganilewa? Era sa sauma ka kaya: Keimami sega ni kila na ka e baleti ira na lewe lima ko ni a talai ira mai; ia era lewe lima ga era a laba ka keimami sa biuti ira ki vale ni veivesu.\n13 Ka sa yaco ni ra sa lewa na turaganilewa me ra la’ki kau mai; ia era sa kau mai, ka raica sai ira ga na lewe lima ka ra a talai mai; ia era sa vakatarogi ira ko ira na turaganilewa, ka ra a tukuna vei ira na veika kece a yaco ka kaya:\n14 Keimami a cici ki na idabedabe ni veilewai ka raica ni sa yaco dina na veika kece me vaka e a vakadinadinataka ko Nifai, keimami a kurabui vakalevu ka bale sobu ki na qele; ia ni keimami qai vakilai keimami tale, raica era sa biuti keimami ki vale ni veivesu.\n15 Keimami sega ni kila se ko cei e a labata na turaganilewa; ia na ka ga keimami kila ni keimami a cici mai me vaka ko ni a vinakata, ka raica ni sa mate koto ko koya me vaka na vosa i Nifai.\n16 Ka raica a sa yaco ni ra sa vakamacalataka na turaganilewa na veika oqo vei ira na tamata, era sa beitaki Nifai ka kaya: Raica, e rairai rau a veivosakitaka ko Nifai kei na dua na tamata me vakamatea na turaganilewa levu, ia me qai tukuna vei keda ko koya me saumakiti keda kina ki na nona vakabauta ka okati koya me tamata turaga, digitaki ni Kalou ka parofita tale ga.\n17 Ka raica oqo, eda na vaqaqa na tamata oqo me tusanaka na nona cala ka vakatakila vei keda o koya dina ka a labata na turaganilewa oqo.\n18 Ka sa yaco ni ra sa sereki na lewe lima ena siga ni veibulu. Ia era sa vunauci ira ga na turaganilewa ena vuku ni veivosa era sa beitaki Nifai kina, era sa veileti kei ira yadua ka vagalui ira.\n19 Ia era sa lewa ga me vesu ko Nifai ka kau mai vei ira na lewevuqa ka ra sa vakatarogi koya ena veitaro e so me tarabe kina ka me ra beitaki koya me vakamatei—\n20 Era sa kaya vua: Drau sa tovata kei na dua ena ka oqo; ko cei na tamata oqo ka a cakava na laba oqo? Mo tukuna vei keimami ka vakadinadinataka na nomu cala; era sa kaya, Raica, sa tu oqo na ilavo; ka keimami na vakabulai iko tale ga kevaka ko na tukuna vei keimami ka vakadinadinataka na veidinadinati drau a vakayacora.\n21 A sa kaya vei ira ko Nifai: Oi kemuni na alialia, sa sega ni cilivi na lomamuni, ko ni sa mataboko ka btamata domodomoqa, ko ni sa kila beka na kena dede ni na laiva tiko na Turaga na nomuni Kalou mo ni ivalavala ca tikoga?\n22 Io sa dodonu, mo ni atagi ka qoqolou ena vuku ni vakarusai levu ka sa waraki kemuni tu ena gauna sara ga oqo, vakavo ga kevaka ko ni veivutuni.\n23 Raica ko ni sa kaya ni’u sa duavata kei na dua na tamata me vakamatei Sisoramu na noda turaganilewa levu. Ia au sa kaya vei kemuni, ni ko ni sa kaya oqo ena vuku ni’u a vakadinadinataka vei kemuni mo ni kila na ka oqo; io, me ivakadinadina kina vei kemuni ni’u sa kila na nomuni caka ca ka itovo vakasisila.\n24 Ia ni’u sa cakava oqo, ko ni sa kaya ni’u sa duavata kei na dua na tamata me kitaka na ka oqo; io, ko ni sa cudruvi au baleta ni’u sa vakaraitaka vei kemuni na ivakatakilakila oqo, ka ko ni sa segata kina mo ni vakarusai au.\n25 Ka raica oqo, au na vakaraitaka tale vei kemuni e dua na ivakatakilakila, ia ena qai macala se ko ni na segata kina mo ni vakarusai au.\n26 Raica au sa kaya vei kemuni: Mo ni lako ki na vale i Sianitumu na ataci Sisoramu ka kaya vua—\n27 Drau sa duavata beka kei Nifai o koya ka tukuna ni sa parofita, ka sa parofisaitaka e vuqa na ka ca me baleti ira na tamata oqo, ka ko sa vakamatei Sisoramu kina na tuakamu?\n28 Ka raica, ena kaya vei kemuni ko koya, E segai.\n29 Ka mo ni qai kaya vua: Ko a labata li na tuakamu?\n30 Ia ena tuburi koya na rere ka sega ni kila na ka me tukuna. Ka raica ena cakitaka vei kemuni; ena vakalecalecava ka vaka me kurabuitaka; ia ena kaya vei kemuni ni sa sega ni cala ko koya.\n31 Ia mo ni qai vakadikevi koya ka ko ni na kunea na dra ena bele ni nona isulu.\n32 Ia ni ko ni sa kunea mo ni kaya: E tauvi iko mai vei na dra oqo? Keimami sa sega beka ni kila ni sa dra i tuakamu?\n33 Ia ena qai sautaninini ka rairai malumalumu; me vaka e sa mate.\n34 Mo ni qai kaya: Keimami sa kila ni ko sa cala, raica sa tukuni iko na nomu rere kei na vulaci ni matamu.\n35 Ena qai tuburi koya na rere levu sara; ka vakatutusa vei kemuni, ena sega tale ni cakitaka ni a laba.\n36 Ia ena kaya vei kemuni ni koi au ko Nifai, au sega ni kila e dua na ka me baleta na ka oqo ka a soli ga vei au na kena kilai ena kaukauwa ni Kalou. Ia ko ni na qai kila kina ni’u sa tamata dina ka sa talai au mai na Kalou vei kemuni.\n37 Ka sa yaco ni ra sa lako yani ka kitaka me vaka ka a kaya vei ira ko Nifai. Ia raica sa dina kece na vosa ka a tukuna; ia me vaka sa tukuna, e a cakitaka taumada; ia me vaka tale ga na vosa a qai vakatusa e muri.\n38 A sa kau mai me vakadinadinataka ni sai koya sara ga na daulaba, era sa sereki kina na lewe lima ka vakatalega kina ko Nifai.\n39 Ia e so vei ira na Nifaiti era sa vakabauta na vosa i Nifai; ka so tale ga era sa vakabauta ena vuku ni nodratou ivakadinadina na lewe lima, ni ratou sa saumaki mai ena gauna eratou sa tiko kina e vale ni veivesu.\n40 Ia oqo era sa tiko e so ena kedra maliwa na tamata era kaya ni sa parofita ko Nifai.\n41 Ka so tale era kaya: Raica sa dua na Kalou ko koya; ka kevaka me a sega ni kalou, ke a sega ni kila na veika kece oqo. Raica sa tukuna vei keda na nanuma ni lomada, ka tukuna tale ga e vuqa na ka; a sa tukuna tale ga vei keda na daulaba dina ka labata na noda turaganilewa levu.


Na ka Bula e va na Matadratou—Isikeli Wase 1\n“Na Kabula e va na Matadratou”\nTIKINA BIBI: Ka eda vulica vei ratou na kabula\n1, 2. Na cava e vakayagataka kina o Jiova ena so na gauna na iyaloyalo me vakamacalataka na ka dina vei ira nona dauveiqaravi e vuravura?\nRAITAYALOYALOTAKA mada ni ratou vulica tiko na iVolatabu e dua na vuvale, era tiko tale ga eso na gonelalai. E vukei ratou o tamadratou ena ka dina vakaivolatabu ni vakaraitaka eso na droini. Na nodratou matadredredre kei na bulabula ni nodratou ivakamacala e dusia ni cakava vinaka tiko o tama na nona itavi. Ni vakayagataka na iyaloyalo, e sa vakavulici ratou tiko na gone ena veika me baleti Jiova, e rawarawa kina ni ratou kila na ibalebale ni nona ivakamacala.\n2 O Jiova tale ga e vakayagataka na ka e laurai meda kila kina na veika eda sega ni taura rawa. Kena ivakaraitaki, ni via vakamacalataka o Jiova na ka dina titobu me baleti koya, e vakayagataka na iyaloyalo veivakurabuitaki ena raivotu i Isikeli. Dua sara ga na kena ivakaraitaki eda vulica ena wase sa oti. Meda dikeva mada qo e dua na tikina mai na raivotu veivakurabuitaki qori. Meda raica tale ga na sala ena vukei keda kina na kena ibalebale meda rawa ni toro volekati Jiova.\n“Au Raica . . . Vaka e va na Kabula”\n3. (a) Na cava e raivotutaka o Isikeli ena Isikeli 1:4, 5? (Raica na imatai ni iyaloyalo.) (b) Cava o dikeva ena nona volatukutukutaka o Isikeli na ka e raica?\n3 Wilika Isikeli 1:4, 5. Nona kaya o Isikeli “vaka e va na kabula,” e tukuna ni ratou vaka na irairai ni agilosi, tamata kei na manumanu. Raica mada na nona vakamatatataka o Isikeli na ka e raica ena nona kaya ni “vaka” e va na kabula. Ni o wilika tiko na raivotu i Isikeli ena wase 1, o na raica ni vakayagataki kina vakalevu na matavosa “e vaka” se “ni vaka.” (Isik. 1:13, 24, 26) E macala kina ni raica o Isikeli na iyaloyalo ni veika dina tawarairai era tu mai lomalagi.\nKATO NI VEIVAKAVULICI 4A: “Au Vakaraici Ratou Tiko na va na Kabula”\n4. (a) Ena uqeti Isikeli vakacava na raivotu? (b) Na cava e rairai kila o Isikeli me baleti ira na jerupi?\n4 Sa na bau qoroya mada ga o Isikeli na raivotu kei na ka e rogoca. Na kedratou irairai na va na kabula e vaka na “qilaiso waqa.” E vaka na “tibi ni liva” na totolo ni nodratou veitosoyaki. E “vaka na rorogo ni tacoka ni wai” na tabadratou, e “vaka na rorogo ni mataivalu” na nodratou toso. (Isik. 1:13, 14, 24-28; raica na kato “[Au] Vakaraici Ratou Tiko na va na Kabula.”) Ena dua tale na gauna, a vakatokai ratou na va na kabula o Isikeli me “jerupi” se agilosi kaukaua. (Isik. 10:2) Ni susu mai o Isikeli ena vuvale vakabete, ena rairai kila ni semati voleka tiko na jerupi ina nona itikotiko na Kalou, era nona Dauveiqaravi.—1 Vei. 28:18; Same 18:10; 80:1.\n“E Yava na Matadratou”\n5. (a) E laurai vakacava ena matadratou na va na jerupi na levu ni kaukaua i Jiova kei na nona lagilagi? (b) Na cava eda lai nanuma kina na ibalebale ni yaca ni Kalou ena raivotu? (Raica na ivakamacala e ra.)\n5 Wilika Isikeli 1:6, 10. E raica o Isikeli ni dua na jerupi e va na matana—na mata ni tamata, laione, bulumakau kei na ikeli. Sa na bau uqeti Isikeli mada ga na va na matadratou na jerupi me baleta na cecere ni kaukaua kei na lagilagi i Jiova. Na vuna? Na mata yadua e laurai kina na lagilagi, igu, kei na kaukaua e tu vua e dua na kabula. E manumanu kila na laione, e levu tale ga, na bulumakau e manumanu vakaitamera, na ikeli e manumanuvuka kaukaua, na tamata e dua na ibulibuli cecere duadua ni Kalou, e lewai ira na veikabula tale eso. (Same 8:4-6) Ia ena raivotu qo i Isikeli, e raica o koya e va na kabula kaukaua e vakatakarakarataki ena va na matadratou na Jerupi, e ratou toka ena ruku ni idabedabe vakaturaga i Jiova, na iLiuliu Cecere Duadua. Sa bau veiganiti dina qori ni o Jiova e rawa ni vakayagataki ira nona veikabula me vakayacori kina na nona inaki! * Me vaka ga nona seretaka na daunisame me baleti Jiova, “Na nona lagilagi e uasivia na vuravura kei na lomalagi.”—Same 148:13.\nNa cava eda vulica me baleta na kaukaua i Jiova, nona lagilagi kei na nona itovo vei ratou na va na ka bula? (Raica na parakaravu e 5, 13)\n6. Na cava e rairai vukei Isikeli me kila eso tale na ka me baleta na ibalebale ni matadratou na jerupi?\n6 Ni sa oti toka e dua na gauna, ena vakasamataka o Isikeli na ka e raica. Ena rairai nanumi ira na dauveiqaravi i Jiova era bula ni bera nona gauna, nira dau vakayagataka na manumanu mera vakatauvatana kina na ka. Kena ivakaraitaki, na peteriaki o Jekope e vakatauvatani luvena o Juta ina laione kei Penijamini ina olifa. (Vkte. 49:9, 27) Na vuna? Ni laurai sara ga vei rau na tagane qo na ivakarau ni itovo ni laione kei na olifa. Ena ivakaraitaki gona ni volavola uqeti vakalou qori i Mosese, ena rairai macala kina vei Isikeli ni matadratou na jerupi e vakaibalebaletaka tale ga eso na itovo kilai tani. Ia na itovo cava qori?\nNa iTovo i Jiova kei na Nona Vuvale Vakalomalagi\n7, 8. Na itovo cava e kilai ena matadratou na jerupi?\n7 Ni bera na gauna i Isikeli, na itovo cava era dau cavuta na dauvola iVolatabu me vakaibalebaletaki ina laione, ikeli kei na bulumakau? Dikeva mada na tikinivolatabu qo: ‘Na tamata yaloqaqa e vaka na yalo ni laione.’ (2 Sam. 17:10; Vkai. 28:1) “E vuka cake na ikeli,” qai “raiyawa mai kea na matana.” (Jope 39:27, 29) “Na igu ni bulumakau tagane e levu kina na ka me tamusuki.” (Vkai. 14:4) Eso na tikinivolatabu va qori na mata ni laione e vakatayaloyalotaka na yaloqaqa kei na lewadodonu; na mata ni ikeli e dusia na raiyawa kei na vuku; na mata ni bulumakau na kaukaua me vaka e dau cavuti vakalevu ena noda ivola.\n8 Ia vakacava “na mata ni tamata”? (Isik. 10:14) Qo e dusia na itovo ni tamata, sega ni manumanu, ni a buli na tamata me ucuya na Kalou. (Vkte. 1:27) Na itovo qori eda kilai ga kina na tamata, me vaka e dusia na ivakaro ni Kalou e tukuni kina: “Mo lomani Jiova na nomu Kalou ena lomamu taucoko” “mo qai lomana na wekamu me vaka nomu lomani iko.” (Vkru. 6:5; Vunau 19:18) Nida talairawarawa ina ivakaro qori meda dauloloma da qai sega ni nanumi keda ga, eda sa vakatotomuria tiko na loloma i Jiova. Me vaka e vola na yapositolo o Joni, “eda veilomani baleta ni a liu sara ga na nona lomani keda na Kalou.” (1 Joni 4:8, 19) Koya gona, “na mata ni tamata” e dusia na loloma.\n9. Na itovo i cei eratou vakatayaloyalotaka na mata ni jerupi?\n9 O cei e nona na itovo qori? Na matadratou na jerupi e dusi ira kece na vuvale vakalomalagi i Jiova era lewena na ibulibuli vakayalo yalodina. (Vkta. 5:11) O Jiova e ivurevure ni nodratou bula na jerupi, o koya ga e ivurevure ni nodratou itovo. (Same 36:9) Na matadratou gona na jerupi e vakatayaloyalotaka na itovo i Jiova. (Jope 37:23; Same 99:4; Vkai. 2:6; Maika 7:18) Na cava eso na sala e vakaraitaka kina o Jiova na itovo qori?\n10, 11. E yaga tiko vakacava vei keda na va na itovo talei i Jiova?\n10 Lewadodonu. E “taleitaka na lewadodonu” na Kalou o Jiova, “e sega ni vakaduiduitaka e dua.” (Same 37:28; Vkru. 10:17) Se mani vanua cava eda gole mai kina se noda isususu, eda rawa kece ni qaravi Jiova ena yalodina da qai vakalougatataki. Vuku. Ni Kalou “lomavuku” o Jiova, e vakarautaka gona e dua na ivola e levu kina na “vuku.” (Jope 9:4; Vkai. 2:7) Nida muria na ivakasala vuku ena iVolatabu eda na vosota kina na dredre ni bula ni veisiga, ena vakainaki tale ga noda bula. Kaukaua. Ni “levu sara nona kaukaua” na Kalou o Jiova, e vakayagataka kina na yalona tabu me solia vei keda na “kaukaua e uasivia na kaukaua ni tamata.” Qori e vakaukauataki keda ni rarawataki qai mosimosi na veivakatovolei.—Neumi 1:3; 2 Kor. 4:7; Same 46:1.\n11 Loloma. Na Kalou o Jiova e “vuabale ena loloma e dei,” ena sega vakadua ni vakanadakui ira nona tamata yalodina. (Same 103:8; 2 Sam. 22:26) Ke da yalolailai nida sa sega ni qaravi Jiova vakavinaka me vaka e liu ena vuku ni tauvimate se bula vaqase, ena vakacegui keda noda kila ni sega ni guilecava o Jiova noda qaravi koya ena loloma ena veigauna sa oti. (Iper. 6:10) E macala gona ni yaga vakalevu vei keda na lewadodonu i Jiova, nona vuku, kaukaua kei na loloma. Ena yaga tale ga na itovo talei qori ena gauna se bera mai.\n12. Na cava meda nanuma tiko me baleta na itovo i Jiova?\n12 Meda nanuma tiko ni itovo eda sa bau kila me baleti Jiova e “tiki lailai ga ni nona ivalavala.” (Jope 26:14) “Eda sega ni kilai koya rawa e Kaukaua Duadua,” ni ‘sega ni tukuni rawa na nona cecere.’ (Jope 37:23; Same 145:3) Eda raica gona ni sega ni wiliki rawa na itovo i Jiova se me vakaiwasewase. (Wilika Roma 11:33, 34.) E kilai mada ga mai na raivotu i Isikeli ni sega ni vakaiyalayala na nona itovo na Kalou. (Same 139:17, 18) Na tikina cava ena raivotu e laurai kina na ka dina qori?\n“Yava na Matadratou . . . Yava na Tabadratou . . . Yasadratou Vava”\n13, 14. Na cava e vakaibalebaletaka na matadratou na Jerupi, o na vakamacalataka vakacava?\n13 E raica o Isikeli ena raivotu ni dua na jerupi, e tiko kina e va na mata ni ka bula. Na cava e dusia qori? Nanuma tiko ni dau vakayagataki vakalevu ena Vosa ni Kalou na naba va me dusia na ka e taucoko. (Aisea 11:12; Maciu 24:31; Vkta. 7:1) Ena raivotu qo e cavuta vakatini o Isikeli na naba va! (Isik. 1:5-18) Na cava e macala kina? Me vaka ga na nodratou matataki ira kece na kabula vakayalo yalodina na va na jerupi, ni laurai vata kece na va na matadratou na ka bula, e vakaibalebaletaka na itovo kece i Jiova. *\n14 Me kilai na levu ni itovo e vakaibalebaletaki ina matadratou vava na jerupi, vakatauvatana mada na ka e yaco ena va na yavaniqiqi ena raivotu qo. Na yavaniqiqi yadua e ka levu, ia ni laurai vata kece, e lai dua kina na yavaniqiqi vakaitamera, qo e vakavuna na kena toso na qiqi. Ni laurai vata tale ga na va na matadratou na ka bula qo, e kilai kina e levu tale na itovo talei, qo na yavu ni itovo vakatubuqoroqoro i Jiova.\nO Jiova e Volekati Ira Kece na Yalodina\n15. Na ka dina cava e vulica o Isikeli ena imatai ni nona raivotu?\n15 Ena imatai ni raivotu, e vulica kina o Isikeli e dua na ka bibi qai dina me baleta nona veiwekani kei Jiova. E kilai qori ena itekitekivu ni nona ivola. Ni cavuta oti o Isikeli nona tiko “ena nodra vanua na Kalitia,” e qai tukuna tarava na ka e sotava: “E tiko vua mai kea na liga i Jiova.” (Isik. 1:3) Dikeva ni tukuna o Isikeli ni raivotu mai kea, oya mai Papiloni, sega ni Jerusalemi. * Na cava gona e vulica o Isikeli? Qo na ka e vulica: E kau vakavesu ni yawaki Jerusalemi kei na kena valenisoro, ia e sega ni yawaki Jiova kei na sokalou dina. Na nona vakaraitaka vei Isikeli o Jiova na raivotu mai Papiloni, e dusia ni sega ni vakatau ena vanua se itutu na nona sokalou savasava vua na Kalou. E vakatau ga ena ivakarau ni lomana kei na nona vinakata me qaravi Jiova.\n16. (a) Na cava e veivakacegui qai veivakadeitaki kina na raivotu i Isikeli? (b) Na cava e uqeti iko mo qaravi Jiova kina mai vu ni lomamu?\n16 Na cava e veivakacegui kina nikua na ka dina e vulica qo o Isikeli? E vakadeitaka ke da qaravi Jiova mai vu ni lomada, ena volekati keda tu ga o koya se mani vanua cava eda tu kina, rarawa eda vakila, se ituvaki eda sotava. (Same 25:14; Caka. 17:27) Na levu ni dei ni nona loloma o Jiova ena sega ni biuti ira totolo kina na nona dauveiqaravi. (Lako 34:6) Koya gona ena dei tu ga na nona lomani keda o Jiova. (Same 100:5; Roma 8:35-39) Kena ikuri, na raivotu vakatubuqoroqoro qo me baleta na savasava i Jiova kei na levu ni nona kaukaua eda na rawa ni kila kina ni ganiti Jiova ga me sokaloutaki. (Vkta. 4:9-11) Eda vakavinavinaka dina ni vakayagataka o Jiova na raivotu va qori meda kila kina eso na ka dina me baleti koya kei na nona itovo! Nida vulica vakatitobu na itovo talei i Jiova, eda na volekati koya, vakacaucautaki koya, qaravi koya mai vu ni lomada kei na noda kaukaua.—Luke 10:27.\nEna dei tu ga na loloma i Jiova vei keda (Raica na parakaravu e 16)\n17. Na taro cava ena veivosakitaki ena wase tarava?\n17 E ka ni rarawa ni a beci na sokalou savasava ena gauna i Isikeli. E yaco vakacava qori? E raica vakacava qo o Jiova? Na cava e bibi kina nikua na ka era yaco ena gauna makawa? Ena veivosakitaki qori ena wase tarava.\n^ para. 5 Nona vakamacalataki ratou na kabula qo o Isikeli, eda lai nanuma kina na ibalebale ni yaca ni Kalou o Jiova, “O Koya e Vakavuna me Yaco.” E dua na ka e kilai kina na yaca i Jiova oya ni rawa ni vakavuna mera vakayacora na nona inaki nona veikabula.—Raica na iKuri A4 ena Vakadewa ni Vuravura Vou.\n^ para. 13 E rauta ni 50 vakacaca na itovo i Jiova sa dau vakamacalataki ena noda ivola.—Rai ena Watch Tower Publication Index, ena ulutaga “Jehovah,” na kena ulutaga lailai “Qualities by Name.”\n^ para. 15 E kaya e dua na daunivakamacala ni iVolatabu, ni vosa “kea” e “vakaraitaka vinaka sara ga na vakatubuqoroqoro ni ka e yaco. . . . E tiko mai kea e Papiloni na Kalou! Sa bau veivakacegui dina!”\nNa cava e tukuni kina ni vakatayaloyalotaka na igu kei na kaukaua i Jiova na mata ni tamata, laione, bulumakau kei na ikeli?\nSala cava e yaga kina vei iko na itovo talei i Jiova?\nNi laurai vata kece na matadratou na va na ka bula, na cava eda rawa ni kaya kina ni qo e dusia na itovo kece i Jiova?\nE vakadeitaka vakacava na raivotu qo i Isikeli ni na dei tu ga nona lomani keda o Jiova?\niMeli iMeli “Na Kabula e va na Matadratou”\nrr wase 4 t. 42-49


NA VUNAU NI SORO 24 FOV - A sa vosa vei Mosese ko - Bible Search\nNA VUNAU NI SORO 23 NA VUNAU NI SORO 25\nNA VUNAU NI SORO 24\nA waiwai ni cina, 1-4. A madrai dauraici, 5-9. Sa rukaka na Kalou na luvei i Silomeci, 10-16. A lewa e na veivakamatei, kei na veivakacacani, 17-22. Sa lauviri ko koya ka rukaka na Kalou, 23.\n1A sa vosa vei Mosese ko Jiova, ka kaya, 2Mo vakaroti ira na Isireli, me ra kauta mai vei iko na waiwai olive makare sa lauvutu, me yaga e na cina, me caudre tikoga kina na cina. 3Me vakarautaka ko Eroni, mai taudaku ni lati ni kato ni vunau, e na vale ni veitavaki, me caudre tikoga mai na yakavi me yacova na mataka, e na mata i Jiova; oqo sa kenai lesilesi ka tawa mudu e na nomudou veitabatamata. 4Me vakarautaka tikoga ko koya na veicina e nai tutu-ni-cina makamakalivata, e na mata i Jiova.\n5Ia mo kauta na madrai droka vinaka, ka vavia e tinikarua na keki: me rua na omeri e na dua na keki: 6mo qai tuva me yatu rua, me yaono na yatu yadua, e na dela ni tepeli makamakalivata e na mata i Jiova: 7mo qai viritura na drega dina me vakamai e na dela ni yatu kadua, me tu ki na madrai me dauveivakananumi, io nai madrali sa cabori e na bukawaqa vei Jiova. 8Me vakatura vinaka tikoga ko koya e na mata i Jiova e na veisiga ni vakacecegu kecega, e na vukudra na Isireli e na veiyalayalati sa sega ni mudu. 9Ia ena kedratou ko Eroni kei na luvena; me ra kania e na tikina tabu: ni sa nona ka sa tabu sara mai na veimadrali sa cabo vei Jiova e na bukawaqa, oqo nai vakaro ka sega ni mudu.\n10A sa dua na luve ni yalewa ni Isireli, sa kai Ijipita na tamana, sa lako yani ki na kedra maliwa na Isireli; ka rau a veivala e nai tikotiko, na luve ni yalewa ni Isireli oqo, kei na dua na tagane ni Isireli; 11a sa vosavakacacataka na Yaca i Jiova ko koya na luve ni yalewa ni Isireli, ka ruru. A ra sa kauti koya vei Mosese: ia na yaca i tinana ko Silomeci, na luve i Tipiri, e na mataqali i Tani: 12a ra sa sogolati koya mada me vakatakilai vei ira na loma i Jiova. 13A sa vosa vei Mosese ko Jiova, ka kaya, 14Mo kauti koya sa ruru ki nai bili ni tikotiko; ia ko ira kecega sa rogoci koya, me ra tabaka na uluna e na ligadra, me ra qai vakavirika e na vatu ko ira nai soqosoqo taucoko. 15Ia mo vosa vei ira na Isireli, ka kaya, Ko koya yadua sa rukaka na nona Kalou me cudruvi e na vuku ni nonai valavala ca. 16Ia ko koya sa vosavakacacataka na yaca i Jiova, me sa vakamatei vakaidina; era na vakavirika vakaidina e na vatu ko ira nai soqosoqo taucoko: na vulagi se nai taukei, ni sa vosavakacacataka na yaca ko ya, ena vakamatei.\n17Ia ko koya sa mokutamate e dua na tamata, me vakamatei vakaidina ko koya. 18Kei koya sa mokutamate na manumanu e yavai va, me sauma na manumanu ko ya e na dua sa tautauvata. 19Ia kevaka sa vakamavoataka na kai nona e dua na tamata, ena caka vua me vaka sa kitaka ko koya; 20a mavoa mei sau ni mavoa, a mata mei sau ni mata, a bati mei sau ni bati: me vaka sa vakamavoataka e dua na tamata ko koya, ena caka vaka talega kina vua. 21Io ko koya sa vakamatea na manumanu e yavai va, me sauma me vakatautauvata: ia ko koya sa vakamatea na tamata, me vakamatei. 22Me dua ga na nomudou lawa, vei koya na vulagi, vei koya nai taukei: ni sai au ko Jiova na nomudou Kalou.\n23A sa vosa vei ira na Isireli ko Mosese, era qai kauti koya ka ruru ki nai bili ni koro, ka vakavirika e na vatu. A ra sa kitaka na Isireli, me vaka ka vakarota vei Mosese ko Jiova.


Tu Vakarau o Timoci me Veivuke | Vakavulica na Luvemu\nDua na cauravou e dau tu vakarau me veivuke o Timoci. A sikova e levu na vanua me vukei ira eso tale. Qori e vakainaki kina nona bula. O via rogoca na kena italanoa?—\nRau vakavulici Timoci me baleti Jiova o tinana kei buna\nA susu o Timoci ena siti o Lisitira. Ni se gone, erau sa vakavulici koya na buna o Loi kei Unaisi na tinana ena veika me baleti Jiova. Ni tubucake tiko o Timoci, a vinakata tale ga me vukei ira eso tale mera kilai Jiova.\nA se cauravou voli ga o Timoci ena gauna e sureti koya kina o Paula me veitomani ena vanua kece e lai vunau kina. A ciqoma na veisureti o Timoci, a tu vakarau me vukei ira eso tale.\nErau gole o Timoci kei Paula ina siti o Cesalonaika e Masitonia. Dua na vanua yawa me rau taubaletaka, erau na vodo waqa tale ga. Ni rau yaco i Masitonia, rau vukea sara e levu mera kilai Jiova. Ia era cudru eso ra qai via vakamavoataki rau. Qori na vuna erau biubiu kina o Paula kei Timoci me rau lai vunau ena so tale na vanua.\nA vakainaki na bula i Timoci, a marautaka tale ga\nOti e vica na vula, a kerei Timoci o Paula me lesu i Cesalonaika me lai raica se ra vakacava tiko na mataveitacini. Ena vinakati dina me yaloqaqa o Timoci me lesu ina siti rerevaki ya! A gole ga o Timoci ni nanumi ira na mataveitacini. A marau o Paula ni lesu yani o Timoci qai tukuna nira toso vinaka na mataveitacini e Cesalonaika!\nE vica vata na yabaki nodrau cakacaka vata o Paula kei Timoci. A vola ena dua na gauna o Paula ni nuitaki Timoci ga me vukei ira na ivavakoso baleta e lomani Jiova kei ira na mataveitacini.\nVakacava o lomani ira eso tale qai vinakata mo vukei ira mera kilai Jiova?— Ke vaka kina, ena vakainaki nomu bula me vakataki Timoci, o na marautaka tale ga!\n2 Timoci 1:5; 3:15\nCakacaka 16:1-5; 17:1-10\n1 Cesalonaika 3:2-7\nA susu e vei o Timoci?\nCava e cakava o Timoci ni sureti me tomani Paula? Na vuna?\nCava e lesu kina i Cesalonaika o Timoci?\nNa cava mo cakava me vakainaki kina nomu bula me vakataki Timoci, mo marautaka tale ga?\niMeli iMeli Tu Vakarau o Timoci me Veivuke


Qoli Ura (6019 views)\nE dua na veiwatini e rau vakaitikotiko voli e na dua na koro mai Naitasiri.Dau saga tiko o tagane me rau moce vata kei watina qai dau bese tiko o vuni marama.\nEna dua na gauna sa vakasosolo o vuni marama me laki qoli ura ga ena dua na uciwai voleka ga i kea.\nSa votu mai vei vuni turaga ni oqo sara ga na vanua sa na rawati koya kina.\nToso tiko na qoli ura ura mai wai qai kidacala o marama ni raica e dua na tamata ni tucake tu ena dela ni vatu, vakaisulu draunikau,qumuloa ka taura tu e ligana na nona moto kei na nona isele kava levu.\nSa rere o vuni marama. Sa qai rogo mai na domo "kakua ni rere, oi au qo na taukei ni tobu,keo na sega ni soli iko vei au, au na vakamatei iko"\nSa rere o marama ka sa mani davo ga e dela ni vatu oya,ka luvata na nona i sulu ka sa mani lave na yavana vei taukei ni tobu.\nSa saga sara o vuni turaga na cakacaka levu qo.\nOti ya sa qai vosa mai o tagane ka vaka "qoli tale vakalailai e liu ko na sotava e levu na ura.\nTomani na qoli ka mua nai lakolako ki vale.\nSa yakavi ni yaco mai vale o marama sa lomaleqa ka sa mai vakasaqa toka yani e vale ni kuro.Saqa toka na ura sa wavoki mai o vuni turaga ka raici marama ni tagi tiko, sa kila sara o tagane ni dua na leqa. Ka mani taro "I watiqu na cava o tagicaka? sega na vosa. Sa qai kaya mai o turaga "dua na ka o cakava?sega na vosa\nDua na ka au via tukuna yani vei iko: "Kevaka o vakasaqara na ura qori ka mani damudamu, ia e dua na ka o cakava. Sa qai rogo levu ga na tagi.Sa buta na ura sa damudamu sa kila o marama nisa na tobo ena ka e cakava mai uciwai.\nRau dabe ena ibe ni kana sa qai taro o turaga;\nIa talanoa mai se cava o cakava:sa carubi na talanoa o vuni marama ka mani tukuna kece na ka e yaco ka salamuria vata toka ga na tagi ni sa kila ni sa na vakasavi ki nodratou.\nOti na talanoa sa qai ia cake mai o vuni turaga;\n"Na cava so o tagicaka,o kila na tamata oya? ya sara ga kina o au.\nKenai sau mai ra; Vaka ga meu sa kila tiko na nomui neqeneqe.


Vulagi kei na Sarasara: Valenivolavola ni Tabana ni iVakadinadina i Jiova Necaladi\nE dodonu mo vakalewena na fomu ni bera ni o sarasara? Io. Me rawa ni lewai vinaka na iwiliwili qai marautaki na sarasara, e vinaka mera vakaraitaka rawa yani na vulagi kece nira via lai sarasara. Me caka qori se mani le vica era lai sarasara. Kerekere rawa yani ni se vo e dua na macawa. Ke o via sarasara donuya na siga ni olodei, kerea rawa mai.\nGauna cava e namaki mo yaco yani kina? Me kua na veiosoosoti, e vinaka mo yaco toka yani ni vo e tini na miniti me tekivu na sarasara.\nVakadewataka na ivola vakaivolatabu ina vosa vakaNecaladi. Vakarautaka tale ga na ivola vakabraille ina 20 na duidui vosa. Vakarautaka tale ga na katokatoni kei na vidio ena levu na vosa.\niMeli iMeli Valenivolavola kei na Sarasara: Necaladi\nValenivolavola kei na Sarasara: Necaladi


Toka Donu Tale Na Dodonu Ni Tamata – Citizens' Constitutional Forum\nToka Donu Tale Na Dodonu Ni Tamata\nPostdate: 15/ 08/ 2003\nE vola ko Dr Shaista Shameem.\nE rua na vakanananu me baleta na dodonu ni tamata (Human Rights) sa tabaki ena Fiji Times ena dua na gauna lekaleka sa oti (na kena e vola o Esita Cakau ena 18/7/03, kei na kena isau mai vei Aisake Casimira ena 29/07/03). Duidui Ni Rai Ena Dodonu Ni Lewenivanua Sa koto e dua na rai ena vakanananu e rua oqori ni sa rawa ni vakatubu leqa na dodonu ni tamata baleta ni coqa tiko na ivalavala ni bula eda sa ciqoma ka vulica meda bulataka me dua sara na gauna balavu; na ivalavala ni bula ena dusimaka tiko se imatailawalawa cava e lewena tiko e dua kei na nona itavi ena matailawalawa oya. Ena rai nei Cakau na dodonu oqori e coqa na itutu vakaitubutubu ka vakakina na nodra na itaba qase, ia o Casimira e raica ni dodonu oqori e veicoqacoqa kei na ivalavala ni bula raraba ena kena tabea cake na vakasama nI bula vakatamata yadudua (individualism) kei na kena sa cokoti vata tu kei na veivakasama vakamakete ni veivoli. Na yalotarotaro e sotavi Esita Cakau tiko sa ikoya na nona via kila se na veituberi cava me solia vua na luvena se vei ira na itaba gone tale e so era sa coqa tiko na nodra itavi vakadauveisusu na itubutubu (me vaka na nodra sa bese ni kana kaveti ni sa vakadreti vei ira mera kania), ka vakakina na leqa ni bula vakaitikotiko ena nodra sa vakawaletaka na gone na nodra itavi ni veimaroroi vei ira na nodra itubutubu nira sa qase. O Aisake Casimira e taroga se sa na vakamalumalumutaka na veiyavunibula kecega (cultures) na yavu vakalawa ni dodonu ni tamata me sa dua ga kina na yavu e kaukauwa cake (na dodonu ni tamata). Ka sa na vakavuna oqo me yali na noda ivalavala ni bula yadudua (individual humanity) ka vukea na makete ena nona cikeva na vakatautauvatataki ni buturara ni veivoli me yaco kina na dodonu ni tamata me idewadewa e gadrevi me vakadeitaka ni kena vakayaduduataki na galala kei na yalo yavala sa na rawa ni vakavuna me yaco na bini iyau ena sala e veivakayagataki Na rai ruarua oqori e taroga tiko eso na taro momona ki vei ira na dau ni dodonu ni tamata. Ena nodra rai, na lomaleqa nei Esita Cakau ena rawa ni sotavi sara vakarawarawa kevaka e tukuna vua na luvena ni kaya tiko na ivola Veidinadinati ni Nodra Dodonu na Gone (Child Rights Convention) ni sa nodra itavi na itubutubu me ra tuberi ira na gone me yacova nira sa yabaki 18, ka sa na qai rawa vua na gone me bese na kana kaveti ni sa 18 ka sega ni se bera. Sa nodra itavi na itubutubu se o ira na dauveisusu vakalawa (guardians) mera vakarautaka na kakana bulabula vei ira na luvedra. Sa dodonu me tiko e dua na ilavelave ni Child Rights Convention vei ira kece na itubutubu se dauveisusu o ira na luvedra era sa vakayagataka tiko na “nodra dodonu na gone” mera vakasewasewani ira kina na itubutubu. Na ikarua ni nona lomaleqa, na nodra vakawaletaki o ira sa qase mai vei ira na luvedra, e leqa ni bula vakaitikotiko ka sega ni baleta na dodonu ni tamata. E ra sotava tu na veivanua kecega na leqa ni nodra qaravi o ira era sa qase, sega walega ni baleta na nodra sa bula balavu na lewenivanua ena gauna oqo, ia e baleta talega na ituvaki ni bula vakailavo ena gauna vou eda donumaka. Ena veigauna sa sivi yani era namaki na marama ena dua na matavuvale me ra qaravi ira na itaba qase ia ena vuku ni bula ena gauna oqo ni sa gadrevi mera cakacaka saumi na lewe levu me rawa kina na bula era sa dau biu taudua tu kina e vale o ira na sa qase me ra qaravi ira ga vakataki ira. Veitalia mada ga oqori, na isau ni yalotarotaro nei Cakau mai vei ira na dau ni “Human Rights” sa ikoya na kena kerei na Matanitu me ciqoma e so na itavi ni nodra qaravi o ira era sa cakacaka vakaukauwa ena nodra bula taucoko ena vuku ni vanua ka sa sega tu ni dua me qaravi ira ena nodra gauna ni qase. Sa dodonu saraga me dikeva o Viti se sa veirauti tiko na veivuke ni Matanitu me baleti ira na itaba qase. Na Matanitu Kei na Dodonu Ni Lewenivanua Ena dua tale na yasana na vakanananu nei Casimira e calata e dua na tikina bibi. Na dodonu ni tamata e sega ni baleta taumada na nodra veimaliwai vakataki ira na lewenivanua. Liu ka bibi duadua, na dodonu oqori e baleta tiko na itavi ni veiqaravi ni Matanitu vei ira na nona lewenivanua. Na nanuma nei Casimira ni dodonu ni tamata e vaka e dua na veidinadinati (contract) me na saumi vakailavo se e dua na iyau ni veisa e veisataki ena ruku ni lawa, e duidui sara mai na nodra rai o ira era dau valataka na dodonu ni tamata. Na bucini ni vakasama me baleta na dodonu oqo e a tauyavu ka vakayatuyatutaki me vaka e dua na veidinadinati ena kedrau maliwa na Matanitu kei na lewenivanua, ka salamuria saraga na veidinadinati e koto ena Wase 2 ni Yavunivakavulewa kei Viti. Na ivakamacala oqori e rawa ni tomani. E na itukutuku volai ni veitaba gauna sa sivi yani (history) na dodonu ni tamata e ivakaraitaki ni dua na veidre levu ena kedrau maliwa na Matanitu kei na lewenivanua; e segata na Matanitu me lewai ira na lewenivanua, vuqa na gauna ena sala kaukauwa e vakayagataki ira kina na veiligana eso me vakataki ira na ovisa, na mataivalu kei ira na turaga ni vanua, ka ra dre na lewenivanua mera vagalalataki mai na lewa kaukauwa ni Matanitu. A sa tiko na tadre vakaoqori me tekivu sara mai na sucu ni vakasama ni bula vakamatanitu. Era tiki tiko ni bula ena veivanua kece sara sa cicivaki tiko vakamatanitu, oka kina na veivanua era sega ni cokoti tu ena mua-ira kei vuravura (non – western societies); dina ga ni sega ni dau lamata na tadre vakaoqo ena ruku ni veiliutaki e savasava. Oti edua na gauna, na tadre ka dau tini sara ena tu yavavala kei na veivaluvaluti ena so na gauna me vakataka na “French Revolution”, sa qai tekivu vakamalua me veivosakitaki me sa buli me dua na veidinadinati ena kedrau maliwa na Matanitu kei na lewenivanua, e vosayalayala kina na matanitu me maroroya na lewenivanua ka vakarautaka na tabana ni veitaqomaki ni Matanitu, ka yalataka na lewenivanua me vakarokorokotaka na lawa buli kece sara ni Matanitu ena taqomaki ira kece. Na veidinadinati oqo sa dau lewe ni nodra Yavunivakavulewa tabaki. Na kena tekivu buli na lawa e vauca na dodonu ni tamata sa vua tiko ni yalovata vou oqo ena vukudrau na Matanitu kei na lewenivanua. Meda dikeva walega na lawa oqori nei Viti ka katoni tu ena Bill of Rights (Wase 4) ni noda Yavunivakavulewa meda raica kina edua na sabolo vinaka ni kena vakabibitaki ruarua toka na veidodonu ni Matanitu ena dua na yasana kei na dodonu ni lewenivanua (yadudua se vakailawalawa) ena yasana ka dua. Kena ivakaraitaki, ke dua sa beitaki ni vakayacora edua na cala sa na rawa walega ni vesu, vakatarogi se bala ivaleniveivesu ena ivalavala e vakarokorokotaki kina na nona dodonu. Oqori na vuna e tabu kina na nodra vakayagataka na veivakararawataki o ira na liga ni Matanitu mera rawata kina e dua na vakatutusa, ka vakatalega kina na tabu ni nodra bala ivaleniveivesu na tamata ka ra guilecavi vakadua tu kina. Na nodra dodonu o ira na sogo, vesu se beitaki sa maroroi tu ena Yavunivakavulewa. Sega ni kena ibalebale oqori ni ra na sereki na daubasulawa. Ia, e kena ibalebale ni tamata kece, wili kina o ira era beitaki ni ra cakacala, e koto na nodra dodonu ka me na vakarokorokotaka na Matanitu. Ia e koto tale e dua na itavi ni Matanitu. Sa nona itavi me raica na nodra dau vakarokorokotaka na lewenivanua na nodra dui dodonu vakataki ira. Kena ivakaraitaki, na galala ni dua na lewenivanua me vakaraitaka na nona nanuma sa veisataki ena kena soli talega na galala oqori vei ira na kena vo. Me vaka e a tukuna taudonu o Ravi Nair, na iliuliu ni NGO Network, ena dua na vuli ni Fiji Human Rights Commission se qai cava wale, “na nona dodonu e dua na tamata sa cava ni sa rorova yani na ucui koya e dua tale”. Kena ibalebale oya ni sega ni rawa vua e dua me caka ca vua e dua tale me qai kaya ni vakayagataka tiko na nona dodonu. Na Matanitu, ena vuku ni nona lawa ni dodonu ni tamata, sa dau vakaraica ka vukea na nodra vakarokorokotaka na lewenivanua na nodra dui dodonu vakatamata yadudua se vakamatailawalawa ka vakakina na nodra qarava ena yalodina na nodra itavi ki na Matanitu. Sa na qai sauma lesu mai na Matanitu ena nona yalataka me rokova na nodra dodonu na nona lewenivanua ka me taqomaki ira mai na veika ca. Na Dodonu Ni Tamata Yadua Kei Na Veimatailawalawa Kei Na Kawa Tamata E dau wasoma na kena nanumicala ni ‘dodonu’ e vakavuna na kena rawa na digidigi. Ia na ka e baleta na digidigi e qai basika ena loma ni yaloyalo ni dodonu oqo ena gauna era sa vakarautaka tiko kina na lewenivanua ni dua na Matanitu na lawa e baleta- ena nodra digitaka na veidodonu era gadreva me okati ena lawa ni Matanitu kei na kena era cata. Ni sa oti ga nodra digidigi,o ira na nodra mata(lewe ni palimedi) era sa na veivosaki ka veibataka na veika e baleta na lawabuli, qarava na veiveisau e gadrevi ni bera ni vakadonui me lawa. Ni oti oqori sa sega na digidigi; sa itavi ni tamata kecega, Matanitu se lewenivanua me muria na lawa. Na ivakavakadewataki ni lawa oqo, me vaka na vo ni veilawa, sa tiko ena liga ni Mataveilewai (Judiciary). Ke dua e vakatukutukutaka na voroki ni dua na lawa oqori sa na rawa ni kauta ki na veilewai me la’ki kunea kina e dua na kena iwali. E sega ni ka ni vuki-veilewai oqori. Na vanua taucoko li e cicivaki tiko vakalawa. Na lawa e vauca na dodonu ni tamata e tiki tikoga ni gacagaca ni lawa ena noda veivanua. Na ikarua ni nanumacala sa ikoya oqo,ni lawa oqori e sega ni taqomaki ira na veimatailawalawa, ka rawa ni vakamatea na veiyavu ni bula era vakamareqeta na lewevuqa. Oqo e sega ni ka vou. Ena vuqa na vanua vaka- Esia na nanuma ni rau veicoqacoqa na dodonu ni tamata kei na nodra yavu ni vakabauta na kai Esia esa veivosakitaki vakadede ia na kena lewai se nanumacala dina oqori se dua na ile vakapolitiki e se bera ni tau mai vei ira era cakacaka tiko ena buturara ni dodonu ni tamata. Ia o ira na veivanua oqori era na rawa ni vuli mai na torocake ni lawa e vauca na dodonu ni tamata me vaka sa caka tiko e Viti. Na noda Yavunivakavulewa e taqomaka na dodonu vakamatailawalawa ka vaka kina na dodonu ni tamata yadudua (raica na tikina e 30 kei na 38). Sa dina ni sega ni tekivutaki e Viti na taqomaki ni nodra dodonu na veimatailawalawa, dina ga ni sa totoka na noda sa mai liu e vuravura ena tikina oqo. Me na nanumi tiko ni ka e vakavurea na kena tekivu buli ena loma ni ka 20 ni yabakidrau (1947) na lawa oqo (The Universal declaration and the International Bill of Rights) sa ikoya na dodonu ni veimatailawalawa. E a tucake mai ena dela ni veivakalolomataki levu kei na veika vakadomobula e yaco tiko ni se bera, ka vakakina ena gauna ni iKarua ni Valu Levu, ena nodra a labati ena cegu kasi ena kena vei keba ni mate e Jamani kei Iurope e milioni na kawa vaka-Jiu, o ira na Jipusisi (Gypsies) kei na so tale na veimatatamata era lewe lailai ga, sega ni baleta e dua tale na ka, baleta ga ni ra lewe ni veikawatamata oqori. E a caka vei ira na veika oqori baleta ni cata ka vakaduiduitaka na nodra veikawatamata na Matanitu. Ni sa oti na ivalu o ira era a sotava na veivakararawataki levu oqo (o ira na bula) e saumi lesu vei ira na isau me vakacegu kina na yalodra ena vuku ni kena a buturaki na nodra dodonu vakatamata kei na veika vakadomobula e caka kina nodra kawatamata. Era a vakaduiduitaki baleta ni ra lewe ni kawatamata oya. Ena vuku ni veika oqori e vuqa na veidinadinati kei na veiyavu ni cakacakavata (principles) ena kedra maliwa na veimatanitu kei vuravura era sa vakarautaki ka volai me tarova na nona vakayacora tale na matanitu na veivakaduiduitaki ca vakaoqo, sa kilai tu ni kua me veimodroki vakawatamata (genocide). Io na kedra vakamatanitutaki na lawa oqo e sega ni kena ibalebale ni sa na sega ni yaco tale na veika caca. Me da raica ga na ka e yaco mai Yugoslavia me dua na kena ivakaraitaki, se mai Ruwada. Ia na kena sa bula tu na lawa e vauca na dodonu oqori e kena ibalebale ni o ira era cakava na veika caca, kei ira era liutaka, era na colata na kena itotogi dodonu ni ra sa tobo. Ena rawa ni taura edua na gauna balavu me vakataka na kisi e baleta na iliuliu ni vanua o Chile, o Pinochet se o ira na veimodroki mai na ikarua ni valu levu ka ra la’ki vuni voli ena so tale na veivanua, ia era na qai tobo kece ga. Nira sa tobo sa na vauci ira na lawa saraga oqori. Na lawa oqo e rawa ni taqomaki ira vakavinaka na tamata yadudua kei na veimatailawalawa ka sa ikoya e raraba cake ka roboti vuravura vakalevu cake kina na kena yaga mai na vuqa tale na lawa oka kina na lawa ni dua na vanua e vauci ira na daubasulawa. Tagomaki Ni Dodonu Ni Tamata Ena Lawa Sa ikoya gona oqori ni sa kau cake mai na ile oya ni lawa e vauca na dodonu ni tamata e rawa ni bokoca edua na yavunibula se na ivakarau raraba ni dua na vanua, era na kaya na kena veibasai o ira era dau valataka na dodonu ni tamata, ni lawa oqo e taqomaka na tamata, yavunibula kei na veivakarau vakamareqeti raraba. E taqomaka talega ka maroroya na veiliutaki maqosa. Ia e sega ni rokova na yavunibula e veivakayagataki ka veivakabobulataki vei ira na tamata yadudua se veimatailawalawa. E da sa na rawa ni kaya kina ni lawa e vauca na dodonu ni tamata, me vaka e tu ena levu na veidinadinati e kovuti vuravura se lewe tu ni lawa ni dua na vanua(Bills of Rights) e baleta tiko na nodrau veimaliwai na lewenivanua kei na Matanitu. Na lawa e vauca na nodra dodonu kei na nodra itavi na tamata yadudua kei na veimatailawalawa ka vakakina na nona na Matanitu era lewena. Na ka levu duadua e koto me baleta na lawa oqo sa ikoya na tautauvata ni kena marautaki na veidodonu kece sara, kei na kena vakatabui na veivakaduiduitaki ena yalomamarau oqori. Kena ikuri, na lawa oqo e kaya tiko ni sa nodra dodonu na lewenivanua me taqomaki ira vakatautauvata na lawa, me ra kua ni vakaduiduitaki ena mata ni veilewai ka vakakina ena veitaba ni veiqaravi ni Matanitu. Sa ikoya oqori na yavu levu ni veidodonu kece sara e koto ena loma ni lawa oqo. E vakamacalataka na veidinadinati se na lewa e veivosakitaki ena kedrau maliwa na lewenivanua kei na Matanitu. E sega ni dua na ulutaga ena vuli torocake ka me kua ni vakaverevereataki mai na veivakamacala balavu vakavulitorocake se na vosa vakalawa e tawakilai. Na Dodonu Ni Tamata Ena Makete E sega talega ni rau veisotari na vakasama e buli cake mai kina na dodonu ni tamata kei na vulici vakamatailalai ni gacagaca ni makete ni veivoli me vaka e segata me cakava o Casimira. Ke dua na ka, na lawa e vauca na dodonu ni tamata e tarova na cici vakaveitalia ni veivoli baleta ni na dau vakadreta tikoga na Matanitu ena vuku ni nona itavi ena loma ni bula vakaitikotiko ka vakalawa talega ena vukudra na lewenivanua, oka kina na nona itavi me raica na kena taqomaki na veika e baleti ira na lewenivanua ena nodra vakaitavitaki ira tiko ena makete ni veivoli (raica na tikina e 33 ni Yavunivakavulewa, lawa ni Veimaliwai Vakacakacaka). Ke dua na ka, na makete me kua ni rerevaki. Me vaka ni imatai ni makete sa ikoya na ivakarau ni veisa e dau caka tu ena noda veitikotiko. E sa na qai ca ga na makete kevaka e bucina na veivakayagataki ena vanua ni veivoli ka tekivu me cici ena gaunisala sa na sega kina ni rawa vei ira na tamata mera vakatulewataka na nodra i vurevure ni bula kei na norda veimataka. Qori saraga na vanua sa na yaga sara kina vakalevu na lawa e vauca na Dodonu ni tamata baleta, uasivi cake mai na dua tale na ivola dusidusi vakalawa, na lawa oqo ena raica na kena sega ni yaco na bula ni veimodroki ena buturara ni veivoli.


Joni 19 | iVolatabu ena Internet | Vakadewa ni Vuravura Vou\nVola o Joni 19:1-42\nKuitalaki qai vakalialiai o Jisu (1-7)\nTarogi Jisu tale o Pailato (8-16a)\nVako ena kau o Jisu e Kolikoca (16b-24)\nTataunaki tinana o Jisu (25-27)\nMate o Jisu (28-37)\nBulu o Jisu (38-42)\n19 E qai kauti Jisu o Pailato, e lai kuitalaki koya.+ 2 Era talia na sotia e dua na isala wavakavotona ra qai vakaisalataki koya kina, ra vakaisulutaki koya tale ga ena dua na isulu lokaloka,+ 3 era qai lako tiko ga mai vua, era kaya: “Ni bula vinaka, nodra Tui na Jiu!” Era sabaka tale ga vakavica na matana.+ 4 E lako tale i tuba o Pailato qai kaya vei ira: “Raica! Au kauti koya mai tuba moni kila kina niu sega ni raica vua e dua na cala.”+ 5 Ni lako gona mai tuba o Jisu, sa dara tu na isala wavakavotona kei na isulu lokaloka. E qai kaya vei ira o Pailato: “Raica! Qo na tagane!” 6 Ia nira raici koya na iliuliu ni bete kei na yadra, era kailavaka yani: “Me lauvako ena kau! Me lauvako ena kau!”+ E kaya vei ira o Pailato: “Ni kauti koya sara ga, ni vakamatei koya niu sega ni raica vua e dua na cala.”+ 7 Era sauma vua na Jiu: “E tiko na neimami lawa, e kaya ni dodonu me mate+ ni tukuni koya tiko me luve ni Kalou.”+ 8 Ni rogoca o Pailato na ka era tukuna tiko, sa qai rere ga vakalevu, 9 e curu lesu ina itikotiko ni kovana qai kaya vei Jisu: “O iko mada mai vei?” E sega ni sauma o Jisu na nona taro.+ 10 Mani kaya vua o Pailato: “O sega ni via vosa vei au? O sega ni kila ni tu vei au na lewa meu sereki iko, e tu tale ga vei au na lewa meu vakamatei iko?” 11 E kaya vua o Jisu: “O sega sara ga ni lewai au vakalailai, vakavo ke sa soli vei iko na lewa mai cake. Ya na vuna e levu cake kina na nona ivalavala ca o koya e soli au vei iko.” 12 Sa mani saga voli o Pailato e dua na sala me sereki koya kina. Ia era kailavaka yani na Jiu: “Ke oni sereka na tamata qo, oni sega ni totaki Sisa. O koya yadua e kaya ni tui, e saqati Sisa.”+ 13 Ni rogoca na vosa ya o Pailato, e kauti Jisu i tuba, e dabe ena idabedabe ni veilewai ena vanua e vakatokai na Raravatu, ia na yacana vakaIperiu o Qabaca. 14 Qo na siga ni Vakavakarau+ ni Lakosivia, rauta na ikaono ni aua.* E qai kaya o Pailato vei ira na Jiu: “Raica na nomuni tui!” 15 Ia era kailavaka yani: “Kauti koya tani! Kauti koya tani! Me lauvako ena kau!” E kaya vei ira o Pailato: “Meu vakamatea na nomuni tui?” Era sauma na iliuliu ni bete: “E sega tale ni dua na neimami tui, o Sisa ga.” 16 E qai soli koya yani me vakamatei ena kau.+ Era mani tauri Jisu. 17 E cola duadua na nona kaunirarawa,* sa qai lako yani ina vanua e vakatokai ena vosa vakaIperiu+ o Kolikoca, kena ibalebale na Vanua ni Qavokavoka.+ 18 Era vakoti koya e kea ena kau,+ erau vako tikivi koya tale ga e rua na tagane, erau yadua na yasana, ia e loma o Jisu.+ 19 E vola o Pailato e dua na ivakatakilakila ena kaunirarawa. E volai tu kina: “Jisu na kai Nasareci na nodra Tui na Jiu.”+ 20 E levu vei ira na Jiu era wilika na ivakatakilakila qo, ni volekata nodra koro na vanua e vako kina ena kau o Jisu qai volai ena vosa vakaIperiu, vosa vakaLatina, kei na vosa vaKirisi. 21 Ia era kaya vei Pailato na iliuliu ni bete: “Kua ni vola ‘Na nodra Tui na Jiu,’ vola ga ni kaya, ‘O yau na nodra Tui na Jiu.’” 22 E kaya o Pailato: “Na ka au sa vola, au sa vola.” 23 Ni ratou vakoti Jisu oti ena kau na sotia, eratou kauta nona isulu e sau eratou qai wasea vakava me ratou yadua na tikina, vaka kina na nona isulu e loma. Ia e sega ni sema na isulu e loma me vaka ni tali taucoko sara ga me tekivu mai cake me yaco sara i ra. 24 Eratou mani veikayaka: “Me datou kua ni dresuka, me datou vakawirimadigitaka ga me macala kina se o cei me nona.”+ Qo me vakayacori kina na ka e tukuni ena tikinivolatabu: “Era wasea na noqu isulu e sau, era vakawirimadigitaka tale ga na noqu isulu.”+ Era vakayacora dina na ka qo na sotia. 25 Ia eratou duri volekata tu na kaunirarawa* i Jisu o tinana+ kei na taci tinana o Meri na wati Kilopa kei Meri Makitala.+ 26 Ni raica o Jisu ni rau duri veitikivi tu na tinana kei na nona tisaipeli lomani,+ e kaya vei tinana: “Yalewa, raica na Luvemu!” 27 E qai kaya vua na tisaipeli: “Raica na tinamu!” Gauna sara ga ya e kauti tinana kina i nona vale na tisaipeli. 28 Oti ya, ni kila o Jisu ni sa yaco na ka kece me vakayacori kina na ka e tukuni ena tikinivolatabu, e kaya: “Au sa karamaca.”+ 29 E toka e kea e dua na saqa e sinai ena waini wiwi. Era mani tonia kina e dua na vutovuto* ra qai dodoka cake ina gusu i Jisu ena dua na taba ni isopi.*+ 30 Ni tovolea o Jisu na waini wiwi, e qai kaya: “Sa vakacavari!”+ E vakacuva na uluna, mai cavuka yani na nona icegu.+ 31 Me vaka ni siga tiko ni Vakavakarau,+ era kerei Pailato na Jiu me musu na yavadratou me rawa ni lai maroroi na yagodratou, me kua kina ni tu ga ena kaunirarawa+ ena Siga ni Vakacecegu, (e Siga ni Vakacecegu levu ya.)+ 32 Era mani lako yani na sotia ra qai musuka na yava i koya na imatai ni tagane kei na yava i koya na ikarua ni tagane erau vako tikivi Jisu ena kau. 33 Nira lako yani vei Jisu, era raica ni sa mate tu, era mani sega ni musuka na yavana. 34 Ia e dua vei ira na sotia e qai suaka na sarisarina ena moto,+ mani drodro mai kina na dra kei na wai. 35 E mai tukutuku o koya e raica na ka qo, e dina na nona itukutuku. E kila o koya ni ka e tukuna e dina, moni vakabauta tale ga.+ 36 E yaco na ka kece qo me dina kina na ka e tukuni ena tikinivolatabu: “Ena sega ni ramusu e dua na suina.”+ 37 E dua tale na tikinivolatabu e kaya: “Era na rai vei koya era suaka.”+ 38 Ni oti na ka kece qo e lai kerei Pailato o Josefa na kai Arimacea me kauta na yago i Jisu. O Josefa qo e tisaipeli tale ga i Jisu, ia ena nona rerevaki ira na Jiu+ e sega kina ni dau vakatakilai koya. E vakadonuya o Pailato na nona kerekere, mani kauta sara na yago i Jisu.+ 39 E lako tale ga yani o Nikotimo,+ o koya a lai raici Jisu mada ena imatai ni gauna ena dua na bogi, e kauta yani na mura e veiwaki kei na elou,* e rauta ni duanadrau na paudi* na kena bibi.+ 40 Erau qai kauta na yago i Jisu, rau ologa ena isulu lineni vakaisaluaki+ me vaka ga na nodra ivakarau ni veibulu na Jiu. 41 Ia e tiko e dua na iteitei ena vanua e vakamatei kina o Jisu, ena iteitei ya e tiko kina e dua na ibulubulu* vou+ se bera ni dua e vakadavori kina. 42 Me vaka ni donuya sara tiko ga na nodra siga ni Vakavakarau+ na Jiu, erau mani lai vakadavora e kea na yago i Jisu ni toka voleka ga.\n^ Oya na paudi ni Roma. Raica na iKuri B14.


Raica na noda lawatu ni itataqomaki me raici kina na ivakarau ni noda taqomaka na nomu itukutuku.\nLawatu ni lawa ni Xylen vutina me vaka na veiliutaki Xylen (e tukuni tiko ena lawatu oqo ni "da" "," "kei na" Xylen "\nEna iwasewase oqo eda vakamacalataka kina:\nna ivakarau ni noda kumuna vata na itukutuku baleti iko ruarua kei na indirectly; na itukutuku cava eda na kumuna kina na sala eda rawa ni vakayagataka ka wasea kina na itukutuku o ya; kei na sala e rawa ni o vakavouya se raica kina e dua na itukutuku ni tamata yadua me baleti iko.\nYalovinaka wilika na lawatu ni itataqomaki oqo ena kena semati vata kei na ivakarau ni veiqaravi & kei na dua tale na iyaya se ivakarau ni veiqaravi o a tukuni kina.\n1a. keimami dau kumuna vakadodonu na itukutuku mai vei kemuni ena nomuni kerei mo ni vakarautaka na veika matailalai baleti kemuni, oka kina ia e sega ni yalani vei kemuni: 1. volia na ivoli se veiqaravi mai vei keda se ena valenivolavola, ena initaneti, ena talevoni se veivanua tale eso;\nvolayaca mo dua na kasitama Xylen;\nsolia na enquiries vei keda se veitaratara kei keda;\nVakacuruma e dua na promotions, veisisivi se icovi ena loma ni Lotu;\nvakayagataka na iyaya Xylen kei na veiqaravi;\nvakaitavi ena vakadidike ni makete; kei/se\nni o muduka na nomu akaude.\n1b. eda na kumuna vata na itukutuku indirectly mai vei iko ni ko vakayagataka na veiqaravi, oka kina na sega ni yalani ena gauna o:\nsikova se rai na mataveilawa oqo se so tale na mataveilawa ni Xylen;\nrai se sega ni rawa ni curuma na Initaneti, WAP vanua kei na/se na Initaneti ena loma ni Lotu;\nvakayagataka na noda veitaratara (talevoni/broadband se so tale).\n1c. eda na kumuna vata na itukutuku me baleti iko mai na ivurevure tale eso, oka kina ia e sega ni yalani walega\nTabana ni volavola ni dinau;\nilawaki na tabana ni itatarovi; ka\nDairekitori ni bisinisi kei na so tale na commercially se dua tale na ivurevure sa tu rawa.\n2. eda na kumuna vata na itukutuku vakaoqo:\nbili ni ni itikotiko;\nkomipiuta ni ni itikotiko;\nnaba ni talevoni;\nna nomu vakayagataka na ivoli kei na veiqaravi e oka kina ia e sega ni yalani na naba ni talevoni kei na/se imeli ni veikacivi, na, MMS, imeli kei na veitaratara tale eso a soli vei iko kei na tikinisiga, gauna, gauna kei na isau ni veitaratara vakaoqo, na nomu vakasaqaqara, na itukutuku ni sarava (oka kina na mataveilawa o sikova) kei na vanua ni itukutuku, Initaneti PC vanua me baleta na broadband, itikotiko ni bili ni, kena vanua, komipiuta ni se me vaka e vakarautaka na tamata yadua, vanua ni talevoni;\nna ivakarau ni nomu cakacaka kei na nomu qarava na nomu akaude (vei iko);\nnomu vakayagataka na ivoli Xylen\ndinau se kadi ni dinau, veiqaravi na veika matailalai kei na itukutuku tale eso ni sausaumi;\n3a. e rawa ni da vakayagataka ka analyse na itukutuku baleti iko me rawa kina\nvakarautaki kemudou ki na iwase ni vanua oqo;\ncakacakataka na nomu ivakarau;\nTabana ni veiqaravi kei na ivoli o sa otataka;\nveitaratara kei iko ke gadrevi vakakina;\nvakadeitaka ni o sa vakayagataka tiko e dua na authorised me baleta na inaki ni tataqomaki;\nvakarautaka na saumi ni iyaya se veiqaravi ena Lotu;\ntukuna vei iko e dua na veiqaravi baleta na itukutuku se dua na veiqaravi vou se Helper (k.v. na ivakamacala taumada ni dua na veiqaravi Messaging vou);\nvukei keda ena ilawaki kei na itatarovi me vaka na kena raici na kemu ivakatakilakila;\nvukei iko ena dua na ivoli se enquiries ni veiqaravi, oka kina na veivaqaqai kei na wali ni veiqaravi vakatulewa kei na veika e rawa ni cakava e dua na bili ni vinakati me nomu;\nvakadikeva na kudru se so tale na enquiries ko na solia vei keda;\nvakatorocaketaka ka personalise na ivoli kei na veiqaravi eda solia vei iko ka vakatorocaketaka na ivoli kei na veiqaravi vou;\nanalyse markets ka vakayacori na ripote, vakayacora na vakadidike kei na kena matailalai ka vakaraica na vakayagataki me (oka kina ni o sa sega tale na kasitama Xylen);\nmakete na noda ivoli kei na veiqaravi ena kena ivakarau\nvakauta na itukutuku vei iko me baleta na noda ivoli kei na veiqaravi ena veigauna eso ena talevoni, duru, imeli, itukutuku, MMS, cakacaka vakataki koya dialing se kena ibalebale (na ulutaga ki na vakataotaka se lavelavetaki o na rairai vakaraitaka ni ko soli itukutuku vei keda);\ntukuna vei iko e dua na ivoli kei na veiqaravi e soli mai vei ira na vo ni ilawalawa eda nanuma ni na taleitaki iko, vakarautaka mo ciqoma na itukutuku oqo;\n3b. sa rawa meda disclose na nomu itukutuku\nkivei ira na noda itokani, itokani kei na da (oka kina o ira na itokani namaki, na mata kei na da) ka ra sa vakaitavi tiko ena kena vakarautaki na ivoli se veiqaravi e vakayagataki se otataki mai vei iko;\nki na so tale na ilawalawa ena veiliutaki Xylen, oka kina na nodra dui itokani, nodra itini kei na nodra daunikonitaraki (oka kina o ira na itokani namaki, mata kei na da);\nki na tabana ni ilawaki kei na tabana ni itatarovi ni dinau;\nme inisua na underwriters kei na dauveiliutaki ("dausoli inisua") na vanua o digitaka kina mo taura e dua na lawatu ni inisua mai vei keda;\nki na so tale na ilawalawa ni veitaratara;\nki na dua na lewa raraba e ganita se lawa e tabana kina na galala ni digidigi;\nme ikatolu ni ilawalawa me ra raica na kedra itukutuku na kerecuru kei na tamata cakacaka;\nme ikatolu ni ilawalawa o sa digitaka mo ciqoma na itukutuku ni volivolitaki.\nna vanua e tiko kina na veisau (se veisau namaki) ena Verify Ownership ni Xylen vei ira na taukei vou se na itaukei ni Xylen. Ena ituvaki vakaoqo eda na gadrevi ira me ra taqomaka.\nna vanua e gadrevi kina na lawa, na vaqaqacotaki se na ituvatuva vakalawa;\nna vanua eda vakabauta kina e yaga me taqomaki kina na lewai Xylen se ikatolu ni soqo kei na kena vanua; se\nna vanua e soli kina vei keda na itukutuku lasu se inaccurate ka da raica se siqema ilawaki.\nna vanua eda, se affiliate kina na nomu itukutuku ena vukuda, ena vakasaurarataki me da vakayacora ena lawa;\nena nona sauma e dua na kerekere ni compliant vakalawa ena dua na lewa vuniwai gugumatua;\nena gauna ni leqa tubukoso ni da vakabauta ni sa ka bibi na veitaqomaki vakayago;\nna vanua e moderated kina na veiqaravi; se\n3c. eda na maroroya ga na itukutuku ena gauna ga eda gadreva kina. Me baleta na itukutuku oqo e dodonu me da maroroya me kakua kina ni lailai mai na ono na vula ka sega ni sivia e rua na yabaki me vakadeitaki kina ni sa vakarautaki tu na itukutuku oqo me baleta na inaki ni veivaqaqai, detection kei na vakalawa ni veika bibi:\nNa ilavo ni ID kei na naba ni talevoni me baleta e dua na veitaratara e curuma na isema ni talevoni raraba;\nyaca kei na vosa ni subscriber e tiko kina o koya e dua na Protocol ni Initaneti (IP), ni vakayagataki ni IVAKADINADINA se naba ni talevoni e ilavo ena gauna ni veivosaki;\nna kena vakayagataki na ivakatakilakila se naba ni talevoni nei koya e ciqoma e dua na qiri telephony ena initaneti;\nyaca kei na vosa ni subscriber ka vakayagataka na IVAKADINADINA ni inaki e ciqoma e dua na veitaratara;\nTikinisiga kei na gauna ni curu kei na curu mai na noda Initaneti, na IP kei na IVAKADINADINA ni subscriber;\nvakayagataki ni Initaneti;\nkaciva na naba ni talevoni me baleta na qiria-ni Initaneti me baleta na originator ni dua na veitaratara; ka\nSubscriber ni laini (DSL) se so tale na gauna ni kena originator e dua na veitaratara.\nEda na maroroya na lawatu oqo ena gauna ni railesu kei na veisau e dau vakayacori ena loma ni draunipepa oqo\nCuru kei na vosanicur\nE sega ni dodonu mo wasea na nomu curu se vosanicuru me baleta e dua na itukutuku se tikina nei ni curu. Na nomu vosanicuru kei na isau ni taro vuni sa nomu itavi, ka sega ni dodonu me disclosed ena ikatolu ni soqo. Oqo sa ka bibi talega ki na nomu taqomaki\nIwalewale ni tataqomaki ni itukutuk\nKeimami dau railesuva wasoma na neimami iwalewale me taqomaki kina na nomuni itukutuku mai na unauthorised ni curu, ka vakacala ka na yali kei na/veivakarusai. Eda vakayagataka na ivakatagedegede ni ivakarau ni bula socket vakavavakutaka ilati (SSL) tekinolaji ki na encrypt ni itukutuku bibi me vaka na itukutuku vakailavo, k.v. na itukutuku matailalai ni baqe se ivakamacala ni sausaumi. Sa rawa me da vakayagataka na ikatolu ni ilawalawa me vakarautaka na noda veiqaravi ena vukuda. Ena veigauna vakaoqori, kevaka me ra soqona mai na nodra itukutuku era na vakarautaka na nodra lawatu ni itataqomaki. Eda sa endeavour me da vakadeitaka ni dua na itokani eda dau vakayagataka ena kena vakayagataki na ivakatagedegede cecere ni tataqomaki kei na taqomaki ni nomu itukutuku. Ia, keimami vakasalataki kemuni mo ni wilika vakavinaka sara na nodra lawatu.\nTaqomaki ni veitaratar\nYalovinaka mo qarauna na veitaratara oqori ena initaneti, me vakataka na e-mails kei na mails, era sega ni taqomaki vakavo kevaka era sa setilaiti oqo. Na nomu veitaratara ena rawa ni gole ena vica na matanitu ni bera ni soli yani oqo na ivakarau ni mataveilawa ni vuravura raraba/Initaneti. Na Xylen e sega ni rawa ni ciqoma e dua na itavi me baleta e dua na unauthorised se yali na itukutuku ni tamata yadua e sega ni noda vakatulewa\nItukutuku ni Messaging kevaka o sa volai tu ena Xylen, e dua na itukutuku ni Media o vakauta ki na dua na itikotiko ni imeli, oka kina na itukutuku ni itukutuku vakaraitaki mai na nomu talevoni kei na itukutuku mai na Xylen, e rawa ni oka kina na itukutuku yadua me vaka na imatai ni yacamu kei na iotioti ni yacamu, na nomu naba ni talevoni se imeli me na vakaraitaki tiko kin\nXylen veitalanoa na rumu kei na vakasama Forums o sa vakavotuya tiko ni o veitalanoa na rumu kei na vakasama ni Forums sa baleta na veivosaki raraba. Na itukutuku ni tamata yadua o digitaka mo cakava ni o vakaitavi ena veivosaki oqo e sa ka bibi sara. Kakua ni vakatakila e dua na itukutuku ni tamata me vaka na nomu naba ni talevoni, meli se imeli ena gauna o vakaitavi kina ena veivosaki oqo\nVakayagataka ena 16 kei na ruku\nKevaka o uabula se bera, yalovinaka kauta na veivakadonui ni nomu itubutubu se dauveisusu ni bera ni ko vakarautaka e dua na itukutuku se ni bera ni ko laki vakaitavi ena dua na veivosaki Xylen. O ira era vakayagataka ena sega ni vakatarai vua na veivakadonui oqo me vakarautaki keda ki na noda dui itukutuku.\nIlawalawa-Branded Micro tikina kei na ikatolu ni vanua ni soq\nEso na draunipepa ni mataveilawa kei na mataveilawa Micro okati kina na mataveilawa ni Xylens ena rawa ni branded ena ikatolu ni yaca ni soqo, ibole, se iyau. Na mataveilawa Micro oqo era na cicivaki se maroroi tu ena vuku ni Xylen. Ena ikatolu ni ilawalawa oqo era sa e tutaka e tiko na tabana ni mataveilawa oqo se na mataveilawa Micro, na ikatolu ni ilawalawa e sega ni wasei ena dua na itukutuku ni kilai ka tiko ena tabana ni mataveilawa o ya se Micro kevaka e sega ni tukuni. Na lawatu oqo e sega ni baleta na ikatolu ni soqo me rawa kina ni o curuma na noda veisalatu. E dodonu mo vakadeitaka ni ko sa kila vakavinaka tiko na ikatolu ni iyaya ni bula e dodonu ni bera ni o vakacuruma na nomu itukutuku ena ikatolu ni dua na vanua ni soqo.\nEEA sega ni vakayagataki ena itukutuku\nNa itukutuku o vakarautaka vei keda e rawa ni da lako yani ki na ikatolu ni ilawalawa ka tiko ena taudaku ni iwasewase ni veika vakailavo ni Iurope. Na veivanua ena taudaku ni iwasewase ni veika vakailavo e Iurope e sega ni dau tudei tu ena lawa ni veitaqomaki. Ia eda na dau taura tu ga na veikalawa me vakadeitaki kina ni sa vakayagataki tiko na nomu itukutuku ena ikatolu ni ilawalawa me vaka na lawatu oqo. E rawa ni vakaraitaki na ikuri ni ivakarau kei na ituvaki ni kena sainitaki na ivoli kei na veiqaravi.\nItukutuku ni volivolitaki mai na ikatolu ni ilawalawa\nKevaka o digitaka mo ciqoma na itukutuku ni volivolitaki mai vei ira na ilawalawa tale eso, eda na disclose ga na nomu itukutuku vei ira na ilawalawa oqo ka ra sega kina ni dau vakayagataka na nomu itukutuku me baleta e dua tale na inaki ka sega ni soli itukutuku vei iko se so tale vakayagataka na veika o sa vakadonuya. Kevaka o nanuma ni o sa sega tale ni vinakata mo ciqoma na itukutuku mai na dua na kabani, sa dodonu mo na veitaratara ga vakadodonu ki na kabani o ya. E dodonu mo kila tiko ni kevaka o solia e dua na nomu itukutuku ki na dua tale na kabani, na kena vakayagataki me na laurai kina na itukutuku o ya ena vakatau mai na lawatu ni itataqomaki ni kabani oya.\nE dua na "bisikete kamica" e dua na tiki ni itukutuku, me vaka e dua na ivakatakilakila, ka ra vakarautaka na mataveilawa ena nomu PC/talevoni veikauyaki ka vakatakila na nomu PC/talevoni veikauyaki ena gauna o sikova kina na mataveilawa o ya. Me rawa ni o vakarautaka vei iko na veika vinaka e rawa ni o sotava ena initaneti, e rawa ni vakavuna na Xylen na cookies ni o sikova na mataveilawa ni Xylen. Me rawa ni vukei iko, cookies rawa ni vakayagataki ki na:\nyalana na veigauna o na raica kina na pepatabaki se na veika e Xylen ena mata ni vanua;\nraica na nomu defaults ni ko sa vakaduria e dua na customised lds.org;\nraica matua na levu ni gauna o dau cakava kina na veika eso daru vakayagataka na veiqaravi;\nvakarautaka vei iko na itukutuku ni veivuke e rawati mai; ka\ncakava na noda imeli me yaga vakalevu cake vei iko ena nomu taura na itukutuku mo sauma kina na imeli sa oti.\nO ira na mata ni Xylen, era veivuke ena kena qaravi ka targeting na pepatabaki, promotions kei na itukutuku tale eso ni volivolitaki, e rawa ni ra vakayagataka na cookies me ra kumuna vata na itukutuku tawakilai me vaka e vuqa na tamata era dau raici ira ena dua na draunipepa. Na itukutuku e kumuni mai na cookies ena sega ni rawa ni biu ki na ikatolu ni soqo.\nSa tiko vei iko na kaukauwa mo ciqoma se lutusobu cookies. E vuqa na PCs era dau ciqomi koya ia e rawa ni o veisautaka na nomu vanua ni barausa ki na lutusobu kevaka o gadreva vakakina. Kevaka o lutusobu cookies, ena sega beka ni cakacaka na vanua ni Xylen ni nomu PC/talevoni veikauyaki ka o na sega beka ni rawa ni curuma na vanua o vinakata ena mataveilawa. Ena vuku ni ka oqo keimami vakatura kina mo ni ciqoma na cookies. Kevaka o digitaka na ' nanuma ni noqu cakacaka, na vanua e tiko kina, me baleta na veisiko tale eso, o na gadreva mo cookies ena nomu barausa.\nKena iotioti, yalovinaka me kilai tiko na advertisers kei na ikatolu ni lewe ni ilawalawa me ra vakayagataka na nodra cookies se ivakatakilakila ni cakacaka ni ko kiliki ena nodra advertisement se isema ki na nodra mataveilawa se veiqaravi, ena se mai na noda mataveilawa. Na ikatolu ni ilawalawa oqo sa nodra itavi me ra vakarautaka na nodra lawatu ni bisikete kamica kei na kena itataqomaki.


Osea, chapter 4 of the Fijian Bible - with audio narration\nDou rogoca na vosa i Jiova, oi kemudou na Isireli, ni sa kauta mai o Jiova e dua nai vakaro me baleti ira na lewe ni vanua: "Ni sa sega na dina kei na loloma se na kila na Kalou ena vanua.\n2 Sa vakayacori na veivosacataki kei na vosa lasu, na veivakamatei, na butako, na veibutakoci, era sa sega ni tarovi rawa, ni sa caka tikoga na vakadavedra.\n3 O koya oqo ena tagi kina na vanua; o ira kece era tiko kina, kei ira na manumanu kila, kei na manumanu vuka era na vakacemuri tani, na ika talega ni wasawasa ena biu tani.\n4 "Me kua ni dua vei kemudou me veileti se me ia na vei vunauci; o ira na kai nomudou era sa vaka taki ira o ira era dau veileti kei na bete.\n5 O koya oqo o na tacaqe kina ena siga; o ira talega na parofita era na tacaqe vata kei iko ena bogi; au na vakarusai tinamÃº talega.\n6 Era sa rusa na noqu tamata ni sega na kila ka, baleta ni ra biliga tani na kila ka, au na biligi iko tani talega mo kakua ni bete tiko vei au. Ni o sa guilecava nai vunau ni nomu Kalou, Au na guilecavi ira talega na Luvemuni.\n7 "Ni ra sa tubu me lewe levu, sa tubu talega na nodra i valavala ca vei au; au na vukica na nodra lagilagi me ra na madua kina.\n8 Era sa kania nai soro ni nodra i valavala ca na noqu tamata ka ra sa gadreva ena vu ni yalodra na nodra caka cala.\n9 Ena qai vaka: ucuya na tamata, ucuya na bete. Au na cudruvi ira ena nodra i valavala, ka saumi ira me vaka na nodra cakacaka.\n10 Era na kana, ia era na sega ni mamau; era na ia na dautagane, ka sa sega ni toso cake me vaka e liu; baleta ni sa mai oti nodra talairawarawa vei Jiova.\n11 "Na dauyalewa, na waini, kei na waini vou sa vakatotogana na yalo ni tamata.\n12 Era sa kerei vakasala na noqu tamata vua na nodra matakau Ceuti, sa qai vakadewataki mai vei ira nodra matai lawalawa vata, o ya na yalo ni dautagane sa vakavuna tiko nodra lako sese, ka ra sa veisaqasaqa tiko kei na nodra Kalou ena bula ni dautagane.\n13 Era vakacaboisoro ena dela ni ulunivanua, ka cabora na ka boi vinaka ena delana, kei na ruku ni oki, kei na ivi, kei na paini ni sa vinaka na kena rugurugua. O koya oqo era na kitaka na dautagane o ira na luvemu dou yalewa, kei ira na vugomudou era na ia na veibutakoci.\n14 "Au na sega ni cudruvi ira na luvemudou yalewa ni ra dautagane, se o ira na vugomudou ni ra veibutakoci; ni o kemudou na tagane o dou lako vata tiko kei ira na dautagane, ka caka i soro vata kei ira, o koya oqo era na rusa o ira na tamata sa sega ni yalomatua.\n15 "E dina o iko, Isireli, o sa dautarabe, me kakua ni oka kina e dua na Juta. Dou kakua ni cabe ki Kilikali, se lako cake ki Peci-aveni, se mo dou bubului, ka tukuna, 'Me vaka sa bula o Jiova'O\n16 "Me vaka na kila ni bulumakau sa vaka kina o Isireli nona sa rui kila vakalevu, ena vakani ira o Jiova. Me vaka na lami bula ena loma ni bai rabailevu.\n17 "O Iferemi sa soli koya vua na matakau, mo laivi koya ga.\n18 Na medra wai e solia na yalo ni vuki tani, ka ra kitaka tikoga na dautagane, kei ira na nodra turaga era sa vinakata na ka e veivakamaduataki.\n19 Sa vauci ira na cagi ena tabana, ka ra na madua ena vuku ni nodra i soro.


Ni o sa cula oti | After your immunisation | Unite against COVID-19\nNi o sa cula oti | After your immunisation\nNa veika o na rairai vakila Na veika e rawa ni veivuke Gauna e rawa ni tekivu kina qo\nNa mosi ni vanua e cula, mosi ni ulu, wawale kei na momosi ni yago.\nQori e vica na kena revurevu sa bau kilai toka. Biuta e dua na isulu batabata, se aisi ena vanua e cula ena dua na gauna lekaleka.\nKakua ni masia se yamoca na vanua e cula. Ena loma ni 6 ina 24 na aua\nEna rawa tale ga ni momosi na masela ni yago, sega ni vinaka na ituvaki ni yagomu, batabata, katakata, mosi ni sema ni yago, lomalomaca kei na via lua. Cegu vakavinaka qai gunu wai vakalevu.\nO rawa ni gunuva na Paracetamol se na ibuprofen, ia mo vakamuria na nodra ivakasala na vakarautaka.\nQara na nodra ivakasala na kenadau ke sa ca sara na kemu ituvaki. Ena loma ni 6 ina 48 na aua\nMe vaka ga eso tale na wainimate, na icula e vakarautaki ena rawa ni lako vakaca vei ira eso. E dau va ga qori na yagoda me vakaraitaka ni sa cakacaka na wainimate.\nEna sega ni kaukaua me lai veivakaleqai sara qai sega ni tarovi iko mo lai cula vakarua se mo tomana tiko ga nomu itavi ni veisiga.\nNa revurevu ni icula ena qai dau basika vakalevu ena ikarua ni icula ni wainimate.\nE rawa tale ga ni lako vakaca ena kena ivakatagedegede e kaukaua sara, ia e sega ni dau yaco vakalevu qori. Era sa vakarautaki tu na dauveicula e Niusiladi ena veika mera cakava ena gauna vaqori. Na revurevu ni icula ena rawa ni vakaleqa na nodra draiva eso se na kena vakayagataki na misini. Kevaka sa mani yaco qori, mo na veitalanoataka kei na nomu itaukei ni cakacaka.\nKe o mani vakila na ivakatakilakila e sema ina mate na COVID-19, me vaka na nomu se qai tekivu vu se sa vuvu tiko mai ena loma ni dua na gauna, tubu vakasauri na katakata ni yagomu se nomu sega ni vakila na ikanakana ni dua na ka se kena iboi, mo tiko ga i vale qai saga mo dikevi ena COVID-19.\nE dodonu me ratou vakaraitaka na dauniveicula se o koya na dauniveiqaravi ena tabana ni bula ina Tabana e Dikeva na Lako Vakaca ni Wainimate se na Centre for Adverse Reactions Monitoring (CARM) ke mani lako vakaca vei iko na icula ni COVID-19.\nO rawa ni ripotetaka tale ga ena veilawa ke basika e dua na ituvaki, qori ena nomu vakalewena na veika o sotava ena fomu e vakarautaki ena nodratou website na CARM: otago.ac.nz/carm (external link).\nKe o sega ni kila se basika mai vakacava na ivakatakilakila ni mate se sa lai ca sara, veivosaki kei nomu Vuniwai se qirita na Healthline ena 0800 358 5453.\nKe o leqataka dina na kemu ituvaki, qirita na 111 qai nanuma mo vakaraitaka ni o sa cula oti ena icula ni COVID-19 me rawa ni ratou dikevi iko vakavinaka.\nNa icula e vukea na tamata kece e duidui nodra yabaki ni bula mai na mate veivakaleqai eso me vaka na misila kei na matetaka.\nMo vaqaqa ke se sega ni soli vei kemudou vakavuvale eso na icula me taqomaki kemudou mai na so na mate ni o veivosaki kei koya e vakarautaka na veika me baleta nomudou bula. Rai ena health.govt.nz/immunisation (external link) mo kila eso tale na itukutuku.\nEna vinakati mo na wawa tale me rauta e rua na macawa mai na gauna o taura kina na ikarua ni ivakarau ni cula ni COVID-19 mo qai cula ena dua tale na icula.


iVakadinadina i Jiova—iRogo ni Veilewai\nRusia: Cakacaka vakavunau e Moscow\nE sega ni gadrevi me rejisitataki na noda cakacaka vakalotu na iVakadinadina i Jiova. Ia e veivuke vakalevu qori ena kena voli se lisitaki na tikiniqele ni noda vanua ni soqoni, kei na vakau ni noda ivola vakaivolatabu.\nE vakatulewataka na mataveilewai ni Rusia ena 2004 me sogo na isoqosoqo vakalawa era vakayagataka na tacida e Moscow. Era mani sotava vakalevu na mataveitacini na veivakacacani. Kena ivakaraitaki, era dau veivakalolomataki na ovisa, era veitusaqati na lewenivanua, boko tale ga na veidinadinati ni vale era dau soqoni kina na tacida. E vakataulewa ena 2010 na mataveilewai me baleta na dodonu ni lewenivanua (European Court of Human Rights). E kaya ni beca o Rusia na nodra dodonu na tacida e Moscow qai vakarota me vakasukai vei ira na nodra isoqosoqo vakalawa. E marautaki ni a vakalawataka tale na Tabacakacaka ni Lawa e Moscow ena 27 Me, 2015, na isoqosoqo ni iVakadinadina i Jiova e Moscow.\nMe vakataki ira ga na isoqosoqo lotu tale eso se isoqosoqo ni veivuke, e sega tale ga ni saumi ivakacavacava na isoqosoqo vakalawa eda vakayagataka na iVakadinadina i Jiova e vuravura raraba. Ia ena so na gauna era sega ni doka na matanitu na galala e soli vei keda.\nEra kaya na ivakalesilesi mai Suwiteni ni vanua ni caka bisinisi o Peceli ra qai “vakacakacakataki” o ira na tiko kina. Dua na ilavo levu e lavaka na matanitu me sauma na valenivolavola ni tabana kei ira na lewe i Peceli. Qori me lakovata kei na ivakacavacava e dau lavaki mera sauma na boso ni cakacaka kei ira na tamata cakacaka. E vakavu kauai vakalevu vei ira na tacida e Suwiteni na ituvaki qori, era mani kauta nodra kudru ina mataveilewai.\nTawaveitovaki Qai Sega ni Curu ina Mataivalu\nEra raica vakabibi na tamata i Jiova na ivakaro vakaivolatabu mera “tukitukia na nodra iseleiwau me batinisiviyara,” era na sega ni “vulica tale na ivalu.” (Aisea 2:4) Ke sega mada ga ni solia na matanitu e dua na cakacaka me isosomi ni nodra curu ina mataivalu, era na tawaveitovaki tu ga na tamata i Jiova.\nE sega ni doka na matanitu o Sauca Korea na nona dodonu e dua me kua ni curu ina mataivalu ena vuku ni nona vakabauta. Ena loma ni 60 na yabaki sa oti, era vesu e sivia na 18,000 na tacida tagane nira sega ni via curu ina mataivalu. Voleka ni vuvale kece era iVakadinadina i Jiova e vesu e dua na wekadra se itokani. E tukuna na mataveilewai e Sauca Korea ena 2004 kei na 2011, ni donu vakalawa na nodra vesu na tacida. Ia e dikeva tale na kisi qori na mataveilewai ena Julai 2015. Meda nanumi ira mada ga na tacida tagane e Sauca Korea ena noda masu, mera kua kina ni vesu ena vuku ni nodra vakabauta.\nSa 22 qo na yabaki na nodratou vesu e tolu na tacida mai Eritrea, ni ratou sega ni via curu ina mataivalu ena vuku ni nodratou vakabauta. E sega ni vakamatatataki na cala eratou beitaki kina o Paulos Eyassu, Negede Teklemariam, kei Isaac Mogos, e sega tale ga ni bau rogoci nodratou kisi ena mataveilewai. Eratou yalodina tiko ga na le tolu qori kei na 50 tale vakacaca na mataveitacini, dina ga ni voravora qai veivakalolomataki na veika e caka vei ira e valeniveivesu. Eda nuidei ni o Jiova ena ‘rogoca na nodra vutugu’ o ira na vesu ena vuku ni nodra vakabauta, ena qai cakava kina e dua na ka.—Same 79:11.\nA vinakati na veitaqomaki ni mataivalu ena dua na ituvaki leqataki e Ukraine. E mani kacivi tale ga ena Okosita 2014 o Vitaliy Shalaiko me curu ina mataivalu. A sega ni via cakava qori ena vuku ni nona vakabauta. E tukuna ni sa tu vakarau ke soli vua e dua tale na cakacaka me isosomi ni nona curu ina mataivalu. E kaya na dauveibeitaki ni matanitu ni saqata o Vitaliy Shalaiko na mataivalu, ia erau raica e rua na mataveilewai ni sega na nona cala. E tukuna na mataveilewai e dau rogoca na kisi sa tau oti na kena lewa, na kena nanumi me taqomaki na matanitu e sega ni tukuni me sa beci kina na nona dodonu e dua. E “tu vua na lewenivanua na dodonu me kua ni curu ina mataivalu ena vuku ni nona vakabauta. E cala ke beci na dodonu qori ni nanumi me taqomaki kina na matanitu.” E kerea na dauveibeitaki ni matanitu me rogoci tale na kisi. Na lewa e tauca na Mataveilewai Cecere e Ukraine ena 23 June, 2015, e tokona na vakatulewa ni mataveilewai e ra. E vakadeitaki kina ni na dokai na nona dodonu e dua ke sega ni via curu ina mataivalu ena vuku ni nona vakabauta qai kerea me vakaitavi ena so tale na cakacaka. Ena caka mada ga qori ke tu ena ituvaki leqataki na matanitu.\nUkraine: E dau marautaka o Vitaliy Shalaiko na vunau\nE marautaka o Vitaliy Shalaiko na lewa e tauca na mataveilewai qai kaya: “E vakayaloqaqataki au na Jeremaia 1:19. Au sega ni leqataka na lewa ena tau vei au, e bibi ga meu yalodina tiko ga vei Jiova. Au nuidei ni na sega ni vakanadakui au o Jiova, ia ena vakaukauataki au meu yalodina tiko ga. Au kurabuitaka na lewa e tau, ni a talaci tolutolu na noqu kisi ni veilewai. Au sega ni bau vakila ena gauna ni veilewai niu tu taudua, niu kila era tokoni au na mataveitacini.”\nTawaveitovaki kei na Soqo ni Boletaki Vanua\nE dau vakatovolei tale ga noda tawaveitovaki ena soqo ni boletaki vanua. Kena ivakaraitaki, e rawa ni vakatovolei nodra yalodina vei Jiova na itabagone ke ra veivakasaurarataki na qasenivuli mera lagata na sere ni matanitu se vakarokorokotaka na kuila.\nEra sega ni via lagata na sere ni matanitu na gone iVakadinadina ena yasayasa o Karongi e Rwanda, ra qai kaya na qasenivuli ni veibeci na ka era cakava. Era vakatalai mai koronivuli na gone, eso era vesu sara. Ni vakataulewa ena ituvaki qori na mataveilewai e Karongi ena 28 Noveba, 2014, e kaya ni sega ni veibeci na nodra sega ni via lagata na sere ni matanitu na gone mani talaci na kisi. E yaco tale ga qori ena so na vanua vakaAferika me vakataki Cameroon, Democratic Republic of Congo, Equatorial Guinea, kei Malawi. Era vakatalai mai koronivuli ena so na gauna na gone iVakadinadina nira sega ni via lagata na sere ni matanitu. Era sasaga tiko na tacida ena veivanua qori mera vakamacalataka ena veikoronivuli na veika e vauca na noda tawaveitovaki na iVakadinadina i Jiova.\nHonduras: A qai soli na nodrau koroi o Mirna Paz kei Bessy Serrano\nEna Tiseba 2013, a sega ni soli na nodrau koroi e rua na goneyalewa iVakadinadina erau vuli tiko ena dua na koronivuli e Lepaera, Honduras. Na vuna? Erau sega ni via lagata na sere ni matanitu, rau sega tale ga ni vakarokorokotaka na kuila. Erau mani lai veivosaki kei na dua na mata mai na Tabana ni Vuli e rua na tacida erau loya. Erau vakamacalataka na kisi ni veilewai mai na so tale na vanua e tokoni ira kina na gone iVakadinadina na mataveilewai. E turaga yalovinaka na ivakalesilesi qai vakadonuya me rau vakaraitaka na gone na nodrau kudru. Erau mani volavola na gone kei na nodrau itubutubu vua na Dairekita ni Tabana ni Vuli e Honduras. E dikeva na dairekita na nodrau kudru na goneyalewa, qai tukuna ena 29 Julai, 2014, ni “sega ni dodonu me laurai na veivakaduiduitaki, me soli na galala vei [ira kece] ena itikotiko” mera vuli. E vakarota tale ga me soli vei rau na goneyalewa iVakadinadina na nodrau koroi.\nVeivakaduiduitaki ni Matanitu\nSe mani vanua cava eda tiko kina, eda talairawarawa na iVakadinadina i Jiova ina ivakaro i Jisu meda vunau, soqoni kei ira eda vakabauta vata, qai vulica wasoma na Vosa ni Kalou. Eda raica tale ga vakabibi na ivakaro vakaivolatabu meda tugana e lomadra na luveda na lawa i Jiova, qai ‘tabu vei keda na dra.’ (Caka. 15:20; Vkru. 6:5-7) Era saqata ena so na gauna na matanitu na noda talairawarawa ina ivakaro qori, ni sega ni matata vei ira na ka eda vakabauta.\nA vakatulewataka e dua na turaganilewa e Florida, Merika, me veisusu e dua na tina e sega ni iVakadinadina. Ena lewa o koya na vakabauta vakalotu me susugi ratou kina na luvena. E iVakadinadina o tama qai tukuni vua me kua ni vakavulici ratou na gone ena dua na ka e veisaqasaqa kei na vakabauta vaKatolika. A kerea o tama me rogoci tale na kisi ni veilewai, qai veisautaki ena 18 Okosita, 2014, na lewa a tauca taumada na mataveilewai. E yavutaka na mataveilewai na nona vakatulewa ena so na kisi ni veilewai sa rogoci oti, qai kaya: “Sa dau bokoci na vakatatabu e soli vua na itubutubu e sega ni vakadonui me veisusu, ke laurai ni na sega ni vakaleqai gone na nona vakabauta vakalotu.”\nEna vuku ni lewa e tauca na mataveilewai, sa rawa ni ratou tuberi qai dusimaki na gone ena ivakavuvuli i Jiova. Eratou toso vinaka tiko vakayalo, ratou marautaka tale ga na veimaliwai kei ira na lewe ni ivavakoso. E kaya o tamadratou: “E vukei au vakalevu na noqu vosota na ituvaki au sotava. Au sotava eso na ituvaki e vakatovolei kina na noqu vakabauta, ia e vukei au o Jiova meu tudei! Au kila nida na sotava na veitusaqati ke da vakatulewataka meda qaravi Jiova.”\nNamibia: O Efigenia Semente kei ratou na luvena\nDua na tacida yalewa mai Namibia o Efigenia Semente, e tolu na luvena qai sotava e dua na ituvaki e vakatovolei sara ga kina na nona yalodina. A yaco e dua na leqa ena gauna e vakasucu kina vua na ikatolu ni luvena. Era mani lai kauta mai na ivakalesilesi ni valenibula kei ira na weka na ivola ni mataveilewai me soli na dra. E dei toka ga o Efigenia me kua ni soli vua na dra, e kauta tale ga ina mataveilewai na nona kudru me valataka kina na nona dodonu me digia na veiqaravi vakavuniwai me caka vua. E tokoni koya na Mataveilewai Cecere e Namibia, qai kaya ena 24 June, 2015, ni “tu vua e dua na dodonu, se mani itubutubu se sega, me digia na veika e caka e yagona.” E kaya o Efigenia: “Keitou vakadinadinataka sara ga na veivuke i Jiova. Dua na ka totoka nira tu na tacida vakayalo. E dauveikauaitaki dina o Jiova.”\nEra marautaka tiko na tacida mai Suwitisiladi na nodra vunau e matanalevu. Ia e vakatabui ena koro levu o Geneva me “vakatetei e matanalevu na itukutuku vakalotu.” Era kauta na tacida na nodra kudru ina mataveilewai, ra qai vakamacalataka ni vakatatabu ya “e beci kina na nona dodonu vakalotu e dua, kei na nona dodonu me vakaraitaka na nona rai.” E duavata kei na ivakamacala qori na mataveilewai. Era sa cakacaka vata tiko na tacida kei ira na ivakalesilesi ena kena laurai na vanua kei na gauna veiganiti mera vunau kina e matanalevu.\nSa qai kaukaua ga na nodra sasaga na ivakalesilesi vakamatanitu e Azerbaijan me vakatabui na nodra cakacaka na tacida. E dau kacivi ira vakalevu na mataveitacini na Tabana ni Veitaqomaki mera lai vakatarogi. Na tabana qori e dau vaqara tale ga ena nodra vale na tacida na ivola e vakatabuya na matanitu. Era kurabuitaka na veivanua tale eso na nona vakarota na Tabana ni Veitaqomaki ena Feperueri 2015, me rau vesu o Irina Zakharchenko kei Valida Jabrayilova. Erau vesu wale ga na tacida qori ni rau wasea na ivakavuvuli vakaivolatabu ena nodrau itikotiko. Eda rarawataka na ivakarau vakaloloma va qori. Ia eda marau nira gugumatua qai yaloqaqa tiko ga na tacida e Azerbaijan ena vunautaki ni “itukutuku vinaka . . . ni Matanitu ni Kalou.”—Maciu 24:14.\nLevu na gauna e vakalatilati na matanitu o Rusia ena nodra cakacaka na tacida. E 80 na noda ivola na iVakadinadina i Jiova e tukuna na matanitu ni “vakavuna na tiko yavavala.” Kena ibalebale e tabu vakalawa me veisoliyaki se kune vua e dua na ivola va qori, me vaka na iTalanoa Mai na iVolatabu. E tukuna tale ga ena Tiseba 2014 na Mataveilewai Cecere e Rusia ni “vakavuna na tiko yavavala” na noda website na jw.org. Era mani sogota na kabani ni internet e Rusia na jw.org, qai tabu vakalawa me uqeti e dua me raica na noda website. Me tekivu ena Maji 2015, sa vakatabuya na kasitaba me vakasoburi e Rusia na iusausa ni ivola vakaivolatabu. E wili tale ga e keri na iVolatabu kei na ivola a tukuna taumada na mataveilewai e Rusia ni sega ni vakavuna na tiko yavavala.\nE se caka tiko ga na veilewai me baleti ira e 16 na tacida ena koro levu o Taganrog. Na cala cava era beitaki kina? Nodra tuvanaka kei na nodra dau tiko ena soqoni ni lotu. Era lai kauta mai na ivakalesilesi e Samara na ivola ni mataveilewai me rawa ni sogo na isoqosoqo vakalawa era vakayagataka na tacida ni tukuni ni “vakavuna na tiko yavavala.” E sega ni vakayalolailaitaki ira na tacida mai Rusia na ituvaki dredre era sotava tiko. Era vakadeitaka mera solia “vua na Kalou na ka e nona na Kalou.”—Maciu 22:21.\niMeli iMeli iRogo ni Veilewai


August 2019 - Soccerbetshoot.com: Veicaqe Betting na ivakasala ni & Soka Predictions\n+7/ 9584-983-763info@socverbAutshOi kemuniot.vom\nIWALEWALE NI KENA VAKAYAGATAKI\nKACIVAKI RARABA KINA NA TIKO VATA KEI KEDA\nSEGA NI VAKAWATI NA MASESE\nDIGITAKI NA SEYAVU CECERE\nSOLIA NI TIKITE\nTAUTAUVATA NI GALALA NI VIP\n0 Iyaya Ena nomu kato ni volivoli\nSega ni dua na ivoli ena na kareti.\n19/08/2019 betting na ivakasala me baleta nikua\nSheffield Wed vs Luton ( Ena ruku ni 2.5 takete & 1.90 )\n18/08/2019 betting na ivakasala me baleta nikua\nUnion Berlin vs Leipzig ni RB ( 2 & 1.76 )\n17/08/2019 betting na ivakasala me baleta nikua\n16/08/2019 betting na ivakasala me baleta nikua\n15/08/2019 betting na ivakasala me baleta nikua\nZrinjski (Au vinakata) vs FF ni Malmo (SWE) ( 2 & 1.70 )\n14/08/2019 betting na ivakasala me baleta nikua\n13/08/2019 betting na ivakasala me baleta nikua\nCopenhagen ni FC (Ni qara ni Laione) zvezda ni Crvena ni FK ni vs (SRB) ( 1 & 1.85 )\n12/08/2019 betting na ivakasala me baleta nikua\n11/08/2019 betting na ivakasala me baleta nikua\nUl ni Iskry. bld. 1\nCongrats o sa vuki na noqu betting na itovo me na vakadeitaka ni vakavure ilavo. Maroroya tiko na vinaka ni cakacaka.\nVasilis R. KirisiVAKAILESILESI LIU\nAu a dau muria na noqu itokani kei na ivakasala tale e so na tamata me baleta na bets vakadeitaka ka na vakadeitaka na ilavo. Na ka duadua ga ni sure a noqu na yali ni ilavo. Oqo vei kemuni au sa tekivu vakalesui mai kina na noqu yali. Nanuma ni 'u na icocovi voleka.\nAngela L. WilliamsDaunilavo ni\nO ni sa saumi na timi era kila beka na ivakarau me kina na soka betting e dua na cakacaka rawarawa sara. Dodonu me 'u cakava sa muria na nodra ivakasala. E dua na ka levu cake, Ka 'u sa cakava na ilavo. Rui rawarawa sara sa ka totoka sara. Vinaka vakalevu\nO Michelle S. TengkuLoya\nMo dou sa unbelievable ga!!!!!!! Se sega ni vakabauta ni sa dodonu na nomu picks. Kevaka mo qai maroroya vakaoqo au na ni vutuniyau sara!!!!! Voleka sara na kena!!!!! Kakua ni tarova na cakacaka vinaka. Sai kemuni e dua na vanua vinaka duadua ni vakavotukana na yalayala ni futbol.\nJames L. OsitereliaNa daunibisinisi\nVEISOTARI NI SEGA NI VAKAWATI €45.00 – €90.00\nISOLISOLI NI TIKITE €120.00 – €300.00\nISOLISOLI DIGITAKI €180.00 – €300.00\nTALEVONI VARASA €999.95\n2007 - 2019 Dodonu © kece e taqomaki. Lawatu ni veika vakaitaukei\nbetting na ivakasala me baleta nikua